மலேசியாவில் 120 கி.மீ. நடந்தே ஊர் திரும்பினார் நல்லுள்ளம் படைத்த ஆடவர்; நாயும் அவரைப் பின் தொடர்ந்தது

ஜப்பானில் இருந்து மார்ச் மாதம் 25ல் மலேசியா திரும்பிய அலிக்சன் மங்குந்தொக், 34, என்ற ஆடவர் தனக்கு கொரோனா கிருமித்தொற்று இருக்கக் கூடும் என்ற அச்சம் காரணமாக பேருந்து, ரயில், உறவினர் என யாரையும் நாடாமல் 120 கி.மீ. நடந்தே வீட்டுக்குச் சென்றார்.

தன்னால் யாருக்கும் கொரோனா கிருமி தொற்றிவிடக்கூடாது என்ற நல்ல எண்ணத்திலேயே இவர் யாருடைய உதவியையும் நாடவில்லை. இவரின் இந்தச் செய்கை இணையத்தில் பலரையும் கவர்ந்து இருக்கிறது.

அலிக்சன், மலேசியாவில் தாம் தனித்து வைக்கப்படலாம் என்று எதிர்பார்த்து தன் உடைமைகளை உறவினர்களிடம் கொடுத்து அனுப்பிவிட்டார்.

ஆனால் அவரைப் பரிசோதித்த அதிகாரிகள், அலிக்சனுக்கு கொரோனா தொற்று இல்லை என்பதால் வீட்டில் இருந்தபடியே உடல் நலனைக் கண்காணித்து கொள்ளும்படி சொல்லி அனுப்பிவிட்டனர்.

அதையடுத்து அவர் கோத்தாகினபாலுவில் இருந்து 120 ki.மீ. தொலைவில் இருக்கும் கோத்தா மாருதுவுக்கு மூன்று நாட்கள் நடந்தே போய்ச் சேர்ந்தார்.

வழியில் ஓர் இடுகாட்டைக் கடந்தபோது நாய் ஒன்று அவரைப் பார்த்து பின்வரத் தொடங்கி கடைசிவரை அவருடனேயே நடந்து கோத்தா மாருதுவுக்கு வந்தது.

அந்த நாய்க்கு ஹச்சிகோ என்று பெயரிட்டு அதை அலிக்சன் தத்தெடுத்துக்கொண்டார்.

ஊர் போய்ச் சேர்ந்ததும் வீட்டுக்குச் செல்லாமல் தனி குடிசை ஒன்றில் தன் நாயுடன் அலிக்சன் தங்கி இருக்கிறார்.

தனக்கு கொரோனா இல்லை என்பதை அதிகாரிகள் திட்டவட்டமாக உறுதிப்படுத்திய பிறகுதான் உறவினர்களைச் சந்திக்கப்போவதாக அவர் தெரிவித்தார்.


ஜோகூர்: தடை மீறிய 1,044 பேர் கைதாயினர்

ஜோகூர்: மலேசியாவின் ஜோகூரில் பொதுமக்கள் கட்டுப்பாட்டு உத்தரவை மீறியதற்காக கைதானோர் எண்ணிக்கை 1,044 ஆகியது என்று அந்த மாநிலத்தின் போலிஸ் தலைமைத் தளபதி டத்தோ அயோப் கான் மைதீன் கூறினார்.

 அந்த விதியை மீறி கைதானவர்களில் 554 பேர் மீது ஏற்கெனவே நீதிமன்றத்தில் குற்றம் சுமத்தப் பட்டுள்ளதாக அவர் குறிப்பிட்டார்.

கைதான அனைவரும் சட்டத்தின் பல பிரிவுகளின் கீழ் விசாரிக்கப்படுவர் என்று அறிக்கை ஒன்றில் அவர் குறிப்பிட்டார். குற்றவாளிகளுக்கு இரண்டு ஆண்டுவரை சிறையும் 1,000 ரிங்கிட் அபராதமும் விதிக்கப்படும் என்றும் அவர் தெரிவித்தார். பொதுமக்கள் நடமாட்ட கட்டுப்பாட்டை மீறு வோருக்கு எதிராக போலிஸ் கடும் நடவடிக்கை எடுக்கும் என்றும் அவர் எச்சரித்தார்.

இதனிடையே, மலேசியாவின் பிரபல நடிகையான புத்ரி ஆயிஷாவுக்கு கொரோனா கிருமித்தொற்று உறுதிப்படுத்தப்பட்டு உள்ளதாக தகவல்கள் தெரிவித்தன.

அந்த நடிகையின் நிர்வாகியான அமான் டாங்கின் இன்ஸ்ட கிராம் பக்கத்தில் ஏப்ரல் 7 ஆம் தேதியன்று இந்த அறிவிப்பு இடம் பெற்றது. நடிகை உடலில் கிருமித்தொற்றுக்கான அறிகுறி எதுவும் தெரியவில்லை என்றும் இமான் தெரிவித்ததாக ஹரியான் மெட்ரோ குறிப்பிட்டது. நடிகை ஆயிஷா, 25, படப்பிடிப்பு தொடர்பில் மார்ச் 9ல் ஸ்காட்லாந்து சென்றுவந்தார்.

இவ்வேளையில், சிங்கப்பூரில் இருந்து திரும்பும் மலேசியர்கள், தங்களுக்கு கொரோனா தொற்று இல்லை என்பதைக் காட்டும் மருத்துவச் சான்றிதழைக் கட்டாயம் தாக்கல் செய்யவேண்டும் என்று மலேசிய அரசு அறிவித்துள்ளது.

இந்த விதியை முற்றிலும் கடைப்பிடிக்கும்படி ஜோகூர் குடிநுழைவுத் துறைக்கு அறிவுறுத்தப்பட்டுள்ளது. அத்தகைய சான்றிதழைக் கொண்டுவராதவர்கள் ஜோகூரில் 14 நாட்கள் தனித்து வைக்கப்படுவார்கள் என்று தெரிவிக்கப்பட்டு உள்ளது.


37 இந்திய நாட்டவர் உட்பட 416 பேருக்கு மலேசியாவில் கிருமித்தொற்று

மலேசியாவில் கிருமித்தொற்று கண்ட 4,228 பேரில் 416 பேர் வெளிநாட்டினர் என்று தெரிவிக்கப்பட்டுள்ளது.

மலேசிய சுகாதார அமைச்சின் இயக்குநர் டாக்டர் நூர் ஹிஷாம் அப்துல்லா இன்று (ஏப்ரல் 9) வெளியிட்ட அறிக்கையில், கிருமித்தொற்று கண்ட வெளிநாட்டினர் பற்றிய தகவல்களை வெளியிட்டார்.

இந்திய நாட்டவர் 37 பேர், இந்தோனீசியர்கள் 53 பேர், மியன்மார் நாட்டவர் 31 பேர், பாகிஸ்தானைச் சேர்ந்த 29 பேர், பிலிப்பீன்ஸ் நாட்டைச் சேர்ந்த 27 பேர் என மொத்தம் 416 வெளிநாட்டினர் கிருமித்தொற்றால் பாதிக்கப்பட்டிருப்பதாக அவர் குறிப்பிட்டார்.

“வெளிநாட்டினருக்கு கிருமித்தொற்று ஏற்பட்டால் அவர்கள் நாட்டு தூதரகத்துக்கு தகவல் தெரிவிப்போம்,” என்றார் அவர்.

கோலாலம்பூரில் உள்ள சிலாங்கூர் மேன்சன், மலாயன் மேன்சன் ஆகிய இரண்டிலும் நேற்று விரிவுபடுத்தப்பட்ட நடமாட்டக் கட்டுப்பாட்டு ஆணை விதிக்கப்பட்டது.

அவ்விரு கட்டடங்களிலிருந்து யாரும் வெளியேற முடியாத நிலை ஏற்பட்டது. அவற்றில் வசிக்கும் சுமார் 5,000 பேரில் பலர் வெளிநாட்டினர் என்று தெரிவிக்கப்பட்டது.

அந்தக் கட்டடவாசிகள் அனைவருக்கும் கிருமித்தொற்று பரிசோதனை மேற்கொள்ளப்படும் என்று தெரிவிக்கப்பட்டது.

இவ்விரு இடங்களிலும் இதுவரை 15 பேருக்கு கிருமித்தொற்று உறுதி செய்யப்பட்டது. அவர்கள் மருத்துவமனைகளில் அனுமதிக்கப்பட்டுள்ளனர்.

இந்நிலையில் மலேசியாவில் இன்று புதிதாக 109 பேருக்கு கிருமித்தொற்று உறுதி செய்யப்பட்டுள்ளது. அதையும் சேர்த்து அங்கு மொத்தம் 4,228 பேருக்கு கிருமித்தொற்று உறுதி செய்யப்பட்டுள்ளது.

இரண்டு புதிய மரணங்களைத் தொடர்ந்து அங்கு உயிரிழந்தோரின் எண்ணிக்கை 67 ஆகியுள்ளது. யுனிவர்சிட்டி மலேசியா சரவாக்கைச் சேர்ந்த 23 வயது ஆடவர், மலேசியாவில் உயிரிழந்த ஆக இளையவர் என்று இன்று தெரிவிக்கப்பட்டது. தைராய்டு பிரச்சினை உள்ள அந்த இளையர் சுவாசப் பிரச்சினை காரணமாக மார்ச் மாதம் 30ஆம் தேதி மருத்துவமனையில் சேர்க்கப்பட்டார். அவர் இன்று காலை 9.42 மணிக்கு உயிரிழந்ததாகத் தெரிவிக்கப்பட்டது.

இன்று குணமடைந்து வீடு திரும்பிய 121 பேரையும் சேர்த்து அங்கு இது வரை 1,608 பேர் கிருமித்தொற்றிலிருந்து குணமடைந்துள்ளனர்.

தற்போது தீவிர சிகிச்சைப் பிரிவில் சிகிச்சை பெறும் 72 பேரில் 43 பேருக்கு செயற்கை சுவாசக் கருவி பொருத்தப்பட்டுள்ளது.

இதற்கிடையே, மலேசியாவில் நடமாட்டக் கட்டுப்பாட்டு ஆணை நீட்டிக்கப்படுமா என்பது குறித்து நாளை முடிவு செய்யப்படும் என்று தெரிவிக்கப்பட்டுள்ளது.


மலேசியாவில் நடமாட்டக் கட்டுப்பாடுகளை நீட்டிக்க ஆதரவு

கோலாலம்பூர்: மலேசியாவில் அறிவிக்கப்பட்ட 28 நாள் நடமாட்டக் கட்டுப்பாட்டு ஆணை வரும் செவ்வாய்க்கிழமை (ஏப்ரல் 14) முடிவுக்கு வரவிருக்கும் நிலையில் அதனை மேலும் நீட்டிக்கப் பலரும் விரும்புவதாகத் தெரிய வந்து உள்ளது.

இதுதொடர்பாக மலேசியாவின் தேசிய பாதுகாப்பு மன்றம் இணையம் மூலம் கருத்தாய்வு ஒன்றை நடத்தியது.

நேற்று (வியாழக்கிழமை) பிற்பகல் நிலவரப்படி அந்த ஆய்வில் 386,000 பேர் பங்கேற்றனர்.

மலேசியாவில் கிருமித்தொற்று சம்பவங்கள் அதிகரித்த வண்ணம் இருப்பதால் நடமாட்டக் கட்டுப்பாட்டு ஆணையை மேலும் சில காலத்துக்கு நீட்டிக்க வேண்டும் என ஆய்வில் பங்கேற்றவர்களில் கிட்டத்தட்ட 88 விழுக்காட்டினர் கூறி உள்ளனர்.

இதற்கிடையே, ஆணையை வரும் 14ஆம் தேதிக்குப் பின்னரும் நீட்டிக்க மலேசியாவின் மருத்துவக் கல்விக்கழகமும் கோரிக்கை விடுத்துள்ளது.

“ஆணையின் விதிமுறைகளை அளவுக்குமீறி தளர்த்துவதாலும் முழுமையான பயனைப் பெறுமுன்னரே ஆணையைத் திரும்பப் பெறுவதாலும் கடந்த நான்கு வாரங்களாக சாதித்தவை வீணாகிவிடலாம்.

“கொவிட்-19க்கு எதிரான போரில் நாம் மிகவும் பின்தங்கி இருக்கிறோம். இதுவரை சாதித்ததோடு இவ்வாண்டில் நாம் இன்னும் பல தியாகங்களைச் செய்ய வேண்டி உள்ளது.

“மலேசியர்கள் ஒற்றுமையாக கட்டுப்பாடுகளைக் கடைப்பிடிப்பதன் மூலம் இந்தப் போரை முடிவுக்கருகில் கொண்டு வர இயலும் என்பதை நாம் உலகிற்கு உணர்த்துவோம்,” என்று கல்விக்கழகம் நேற்று விடுத்த அறிக்கையில் தெரிவிக்கப்பட்டு உள்ளது.

மேலும் மாநிலங்களுக்கு இடையிலான, அவசியமற்ற பயணங்களுக்கு விதிக்கப்பட்ட தடையை நோன்புப் பெருநாளுக்குப் பின்னரும் நீட்டிக்குமாறும் அது யோசனை கூறி உள்ளது.


நாடு திரும்பும் மலேசியர்கள் குழப்பம்

சிங்கப்பூரில் இருந்து நாடு திரும்பும் மலேசியர்கள் தங்களுக்கு கிருமித்தொற்று இல்லை என்பதை உறுதிப்படுத்துவதும் பத்திரங்களைக் கொண்டிருக்க வேண்டும் என்னும் அரசாங்க உத்தரவைக் கடுமையாகப் பின்பற்றுமாறு ஜோகூர் குடிநுழைவுத் துறை கேட்டுக்கொள்ளப்பட்டு உள்ளது.

இது தொடர்பாக குடிநுழைவுத் துறை தலைமை இயக்குநர் கைருல் ஜைமீ தாவுத், ஜோகூர் மாநில குடிநுழைவுப் பிரிவு இயக்குநருக்குக் கடிதம் ஒன்றை அனுப்பி உள்ளார்.

சிங்கப்பூரில் கொவிட்-19 மருத்துவப் பரிசோதனை செய்யப்பட்டு கிருமித்தொற்று இல்லை என உறுதிப்படுத்தப்பட்டவர்கள் அதற்கான ஆவணங்களை வைத்திருந்தால் மட்டுமே 14 நாள் கட்டாயத் தனிமைப்

படுத்துதலில் இருந்து விலக்கு அளிக்கப்படுவர் என்று அக்கடிதத்தில் அவர் கூறியிருந்தார்.

இந்நிலையில் சிங்கப்பூரிலிருந்து சென்ற ஏராளமான மலேசியர்களை தடுத்து நிறுத்திய அதிகாரிகள், அவர்களிடம் ஆவணங்கள் இருந்தபோதிலும் ஜோகூர் பாருவில் உள்ள அரசாங்க தனிமைப்படுத்துதல் மையத்துக்குக் கொண்டு செல்லப்பட்டனர்.

அதனால் உண்மையான நிலை என்ன என்பது அறியாமல் பலரும் குழப்பத்தில் இருப்பதாகத் தகவல் வெளியாகி உள்ளது.

ஜோகூர் அதிகாரிகளால் தடுக்கப்பட்டவர்களில் ஒருவரான டான் ஜீ யாங், 16, என்னும் மாணவர் தம்மிடம் கொவிட்-19 கிருமித் தொற்று இல்லை என்பதற்கான ஆவணம் இருந்தபோதிலும் அரசாங்க தனிமைப்படுத்துல் யைத்துக்குத் தம்மைக் கொண்டு சென்றுள்ளதாகத் தெரிவித்தார்.

சிங்கப்பூரில் கடந்த வெள்ளிக்கிழமை கடுமையான சமூக இடை வெளி நடைமுறைகள் அறிவிக்கப் பட்ட பின்னர் அதிகமான மலேசிய ஊழியர்கள் நாடு திரும்பிக்கொண்டு உள்ளனர்.


பாதிக்கப்பட்டோரைக் காட்டிலும் மீண்டவர் எண்ணிக்கை மலேசியாவில் அதிகம்

கோலாலம்பூர்: மலேசியாவில் நேற்று புதிதாக 109 கிருமித்தொற்று சம்பவங்கள் பதிவாயின.

இது கடந்த இரு வாரங்களில் பதிவாகி இருக்கும் ஆகக் குறைவான எண்ணிக்கை.

இவர்களையும் சேர்த்து மலேசியாவில் இதுவரை பாதிக்கப்பட்டோர் எண்ணிக்கை 4,228.

கிருமிப் பரவல் தொடர்பான ஆக அண்மைய விவரங்களை நேற்று செய்தியாளர்களிடம விளக்கிய மலேசிய சுகாதார அமைச்சின் தலைமை இயக்குநர் நூர் ஹிஷாம் அப்துல்லா, தினமும் பாதிக்கப்படுவோர் எண்ணிக்கையைக் காட்டிலும் குணமடைந்து வீடு திரும்புவோர் எண்ணிக்கை அதிகமாக உள்ளது என்றும் கடந்த இரு நாட்களாக இந்த நல்ல நிலவரம் தொடருகிறது என்றும் கூறினார்.

“109 புதிய சம்பவங்கள் பதிவான நிலையில் இன்று (வியாழக்கிழமை) மட்டும் 121 பேர் கிருமி பாதிப்பிலிருந்து முழுமையாகக் குணமடைந்து வீடு திரும்பி உள்ளனர்.

“மேலும் இதுவரை குணமடைந்தவர்களின் எண்ணிக்கை 1,608. மலேசியா முழுவதும் மொத்தமாக பாதிக்கப்பட்டோர் எண்ணிக்கையில் இது 38 விழுக்காடு. இன்று மரணமடைந்த 23 வயது பெண்ணே கொவிட்-19 காரணமாக உயிரிழந்தவர்களில் ஆகக் குறைந்த வயதுடையவர்.

“தைராய்ட் நோயாளியான அவர் கொவிட்-19 கிருமித்தொற்று பாதிக்கப்பட்ட இருவருடன் தொடர்பில் இருந்தார்,” என்று அவர் விளக்கினார்.


மலேசியாவில் ஏப்ரல் 28 வரை நடமாட்டக் கட்டுப்பாட்டு ஆணை நீட்டிப்பு

மலேசியாவில் நடமாட்டக் கட்டுப்பாட்டு ஆணை மேலும் இரு வாரங்களுக்கு, அதாவது இம்மாதம் 28ஆம் தேதி வரை நீட்டிக்கப்பட்டுள்ளது.

கொரோனா கிருமித்தொற்று பரவலைக் குறைப்பதற்கான நடவடிக்கைகளை அரசாங்கம் தொடர்ந்து மேற்கொள்ளும் நிலையில் இன்று (ஏப்ரல் 10) தொலைக்காட்சி மற்றும் சமூக ஊடகங்கள் வழியாக நாட்டு மக்களுடன் உரையாடிய அந்த நாட்டுப் பிரதமர் முகைதீன் யாசின் இந்தத் தகவலைத் தெரிவித்தார்

கொரோனா கிருமித்தொற்று பரவலைக் கட்டுப்படுத்தும் நோக்கில் மலேசியாவில் மார்ச் 18ஆம் தேதி முதல் மார்ச் 31ஆம் தேதிவரை பிறப்பிக்கப்பட்ட முதல் நடமாட்டக் கட்டுப்பாட்டு ஆணை, பின்னர் ஏப்ரல் 14ஆம் தேதிவரை நீட்டிக்கப்பட்டது.

இதையடுத்து ஆணையை மேலும் இரண்டு வாரங்களுக்கு நீட்டிக்கவிருப்பதால் மக்கள் இம்மாதம் 28ஆம் தேதிவரை ஆணைக்குக் கட்டுப்பட்டு இருக்க வேண்டும் என்று திரு முகைதீன் குறிப்பிட்டார்.

சுகாதார அமைச்சு மற்றும் சுகாதாரத்துறை வல்லுநர்களின் ஆலோசனைப்படி நீட்டிப்பு தொடர்பான முடிவு எடுக்கப்பட்டதாக அவர் தெரிவித்தார்.

“நடமாட்டக் கட்டுப்பாட்டு ஆணை பிறப்பிக்கப்பட்டதால் சுகாதாரப் பராமரிப்பு ஊழியர்களால் கிருமித்தொற்றுப் பரவலைக் கட்டுப்படுத்த முடிந்தது.

“ஆனால் இந்த நிலைமையை மேலும் சில காலம் சமாளிக்க நாம் தயாராக இருக்க வேண்டும். கிருமித்தொற்று பரவல் 100% கட்டுப்படுத்தப்பட்டுள்ளதை உறுதிசெய்ய இன்னும் சில மாதங்கள் ஆகலாம்,” என்றார் அவர்.

ஆணை பிறப்பிக்கப்பட்டு 24ஆவது நாளான நேற்று திரு முகைதீன் இவ்வாறு கூறினார்.

மலேசியர்களில் பெரும்பாலானோர் வீட்டில் முடங்கியுள்ளனர். அத்தியாவசியச் சேவைகளில் ஈடுபடுவோர், உணவுப்பொருட்கள், மருந்துகள் வாம்க்ல வெளியில் செல்வோர் மட்டுமே வெளியில் நடமாடினர்.

மக்கள் பெருமளவில் கூடும் சமயம், விளையாட்டு, சமூக மற்றும் கலாசார நிகழ்வுகள் அனைத்தும் மார்ச் 18ஆம் தேதி முதல் தடை செய்யப்பட்டுள்ளன. பள்ளிகள், பல்கலைக்கழகங்கள், வழிபாட்டுத் தலங்கள், வர்த்தகங்கள் போன்றவையும் மூடப்பட்டுள்ளன.

போக்குவரத்து, வங்கி, சுகாதாரப் பராமரிப்பு, பாதுகாவல் தொடர்பான முக்கிய சேவைகள் தொடர்ந்து இயங்கி வருகின்றன.

கொவிட்-19 கிருமித்தொற்றால் பாதிக்கப்பட்ட நாடுகள், நடமாட்டக் கட்டுப்பாடுகளை உடனே ரத்து செய்துவிட வேண்டாம் என்று உலக சுகாதார நிறுவனம் அறிவுறுத்தி இருப்பதையும் பிரதமர் சுட்டினார்.

நடமாட்டக் கட்டுப்பாட்டு ஆணை கண்டிப்பாகப் பின்பற்றப்படுவதைக் கண்காணிக்க மார்ச் 22ஆம் தேதி முதல் ராணுவம் பணியில் ஈடுபடுத்தப்பட்டது. நேற்றைய நிலவரப்படி, 97 விழுக்காட்டினர் ஆணைக்கு உட்பட்டிருப்பதாகக் கூறப்பட்டது.

“கொவிட்-19க்கு எதிரான நம் போர் இன்னும் முடியவில்லை என்பதை உங்களுக்கு நினைவுறுத்திக் கொள்கிறேன். போர் இன்னும் தொடர்கிறது. இதுவரை நாம் தேறி வருகிறோம். அதனால் உங்கள் மனதைத் திடமாக்கிக் கொண்டு தொடர்ந்து போரிடுங்கள். நம் விடாமுயற்சியால் நிச்சயம் வெல்வோம்,” என்றார் பிரதமர் முகைதீன்.

இந்நிலையில், இன்று மலேசியாவில் புதிதாக 118 பேருக்கு கிருமித்தொற்று சம்பவங்களும் 3 கிருமித்தொற்று தொடர்பான மரணங்களும் பதிவாகின. அங்கு மொத்தம் 4,346 பேர் கிருமித்தொற்றால் பாதிக்கப்பட்டுள்ள நிலையில் மரண எண்ணிக்கை 70 ஆகியுள்ளது.

குணமடைந்து இன்று வீடு திரும்பிய 222 பேரையும் சேர்த்து அங்கு இதுவரை 1,830 பேர் குணமடைந்துள்ளனர்.


‘சிங்கப்பூரின் ஊழியர் தங்கும் விடுதிகளில் கிருமித்தொற்றால் பாதிக்கப்பட்டவர்களுள் மலேசியர்கள் இல்லை’

சிங்கப்பூரில் உள்ள வெளிநாட்டு ஊழியர் தங்கும் விடுதிகளில் வசிப்போருக்கு கிருமித்தொற்று பரவியுள்ள நிலையில், அதனால் மலேசிய ஊழியர்கள் யாரும் பாதிக்கப்படவில்லை என்று தெரிவிக்கப்பட்டுள்ளது.

ஆனால், சிங்கப்பூரில் இரண்டு மலேசியர்களுக்கு கிருமித்தொற்று ஏற்பட்டுள்ளது. அவற்றில் 36 வயதான ஒருவர் முஸ்தஃபா நிலைய கிருமித்தொற்று குழுமத்துடன் தொடர்புடையவர். அந்தக் கிருமித்தொற்று குழுமத்தில் 57 பேர் உள்ளனர்.

29 வயதான மற்றொரு மலேசியருக்கு ஏற்கெனவே கிருமித்தொற்று கண்டவர்களுடன் தொடர்பு இன்னும் கண்டறியப்படவில்லை என்றும் தெரிவிக்கப்பட்டுள்ளது.

இந்த இருவரும் முறையே, சாங்கி பொது மருத்துவமனையிலும் தேசிய தொற்று நோய்கள் தடுப்பு நிலையத்திலும் அனுமதிக்கப்பட்டு சிகிச்சை அளிக்கப்படுவதாக சிங்கப்பூரில் சுகாதார அமைச்சின் இணையப்பக்கம் தெரிவிப்பதக பெர்னாமாவின் செய்தி குறிப்பிட்டது.

சிங்கப்பூரில் வெளிநாட்டு ஊழியர் தங்கும் விடுதிகளில் ஐந்து இப்போது தனிமைப்படுத்தப்பட்டுள்ளன. அவற்றில் வசிப்போர் 14 நாட்களுக்குத் தங்களைத் தனிமைப்படுத்திக்கொள்வர்.

சிங்கப்பூரில் மொத்தம் 43 வெளிநாட்டு ஊழியர் தங்கும் விடுதிகளில் சுமார் 200,000 பேர் வசிக்கின்றனர். அவர்களில் பெரும்பாலானோர் இந்தியா, பங்ளாதேஷ், சீனா ஆகிய நாடுகளிலிருந்து வந்தவர்கள்.

பெரும்பாலான மலேசிய ஊழியர்கள் ஜோகூர் பாருவிலிருந்து சிங்கப்பூருக்கு தினமும் சென்று வேலைபார்த்துவிட்டு ஊர் திரும்புவதையே விரும்புகின்றனர் என்று அந்தச் செய்தி குறிப்பிட்டது.

நேற்றைய நிலவரப்படி நல்ல உடல்நலத்துடன் இருக்கும் சுமார் 5,000 ஊழியர்கள் சிங்கப்பூரின் பல்வேறு இடங்களுக்கு மாற்றி தங்கவைக்கப்பட்டுள்ளனர். அவர்கள் அத்தியாவசியச் சேவைகளில் ஈடுபடுவோர்.


கொரோனா: மலேசியாவில் கொஞ்சம் நிம்மதி பெருமூச்சு

மலேசியாவில் கொரோனா கிருமித்தொற்று அதிகமாக இருக்கிறது என்றாலும் அதனால் ஏற்படக்கூடிய மரண விகிதம் இதர பல நாடுகளுடன் ஒப்பிடுகையில் குறைவாகவே உள்ளது.

இது மட்டுமின்றி, கொரோனா கிருமித்தொற்று காரணமாக தீவிர கண்காணிப்புப் பிரிவில் சிகிச்சை பெற்று வருவோரில் ஏறக்குறைய பாதி பேர் குணமடைந்துவிட்டார்கள் என்று அதிகாரிகள் தெரிவித்து உள்ளனர்.

கொரோனா கிருமித்தொற்று காரணமாக ஏற்படக்கூடிய மரண விகிதம் இதர பல நாடுகளில் 4% முதல் 5% வரை உள்ளது.

ஆனால் மலேசியாவில் இந்த விகிதாச்சாரம் 1.58 விழுக்காடாக இருக்கிறது என்று சுகாதார அமைச்சின் தலைமை இயக்குநர் நூர் ஹிசாம் அப்துல்லா தெரிவித்தார்.

நாட்டில் கொரோனா கிருமித்தொற்றால் ஏற்படும் மரணங்களைக் குறைக்க அமைச்சின் மருத்துவர்களும் சிறப்பு வல்லுநர்களும் அரும்பாடுபட்டு வருகிறார்கள் என்று அவர் தெரிவித்தார்.

“நிலவரங்களை வைத்து பார்க்கையில், மலேசியாவில் வார்டுகளிலும் தீவிர சிகிச்சைப் பிரிவுகளிலும் வழங்கப்படும் மருத்துவச் சேவை தலைசிறந்த நிலையில் இருக்கிறது. மனநிறைவு தருமளவில் உள்ளது.

“நோயாளிகளுக்கு நம்முடைய சிறப்பு வல்லுநர்களும் தீவிர கண்காணிப்புப் பிரிவு மருத்துவர்களும் தலைசிறந்த சிகிச்சை அளித்து வருகிறார்கள்,” என்று செய்தியாளர்களிடம் அவர் தெரிவித்தார்.

கொரோனா கிருமி தொற்றியோரில் 5 விழுக்காட்டினர் தீவிர கண்காணிப்புப் பிரிவில் சேர்க்கப்பட்டனர். அவர்களில் ஏறக்குறைய பாதி பேர் குணமடைந்துவிட்டனர்.

மலேசியாவில் கொரோனா கிருமித்தொற்று காரணமாக 70 பேர் மாண்டுவிட்டனர். 4,346 பேர் பாதிக்கப்பட்டு உள்ளனர்.
 இதுவரையில் 1,830 பேர் குணமடைந்து இருக்கிறார்கள். இந்த விகிதம் கொரோனா தொற்று காரணமாக பாதிக்கப்பட்டோர் எண்ணிக்கையுடன் ஒப்பிடுகையில் 38 விழுக்காடாக உள்ளது.

இதனிடையே, மருத்துவ கையுறைகளைத் தயாரிக்கும் உலகின் ஆகப் பெரிய நிறுவனமான கிளவ் கார்ப்பரேஷன் பெர்ஹாட் நிறுவனம் முகக்கவசங்களைத் தயாரிக்க உள்ளதாகக் கூறப்படுகிறது.

கொரோனா கிருமித்தொற்று காரணமாக முகக்கவசங்களுக்கு அதிக தேவை ஏற்பட்டு இருக்கிறது. இந்த நிலையில் இந்த நிறுவனம் இவ்வாறு திட்டமிடுவதாக அதன் உயர்நிலை அதிகாரி ஒருவர் கூறினார் என்று ராய்ட்டர்ஸ் செய்தி நிறுவனம் தெரிவித்து உள்ளது.

உலகளவில் புழங்கும் ஐந்து கையுறைகளில் ஒன்றை இந்த நிறுவனம் தயாரிக்கிறது. ஆண்டு ஒன்றுக்கு 110 மில்லியன் கையுறைகளைத் தயாரிக்கும் வசதியை இன்னும் இரண்டு மாத காலத்தில் இந்த நிறுவனம் பெற்றிருக்கும்.


புத்ராஜெயா: மலேசியாவில் கொரோனா கிருமித்தொற்று அதிகமாக இருக்கிறது என்றாலும் அதனால் ஏற்படக்கூடிய மரண விகிதம் இதர பல நாடுகளுடன் ஒப்பிடுகையில் குறைவாகவே உள்ளது.

இது மட்டுமின்றி, கொரோனா கிருமித்தொற்று காரணமாக தீவிர கண்காணிப்புப் பிரிவில் சிகிச்சை பெற்று வருவோரில் ஏறக்குறைய பாதி பேர் குணமடைந்துவிட்டார்கள் என்று அதிகாரிகள் தெரிவித்து உள்ளனர்.

கொரோனா கிருமித்தொற்று காரணமாக ஏற்படக்கூடிய மரண விகிதம் இதர பல நாடுகளில் 4% முதல் 5% வரை உள்ளது.

ஆனால் மலேசியாவில் இந்த விகிதாச்சாரம் 1.58 விழுக்காடாக இருக்கிறது என்று சுகாதார அமைச்சின் தலைமை இயக்குநர் நூர் ஹிசாம் அப்துல்லா தெரிவித்தார்.

நாட்டில் கொரோனா கிருமித்தொற்றால் ஏற்படும் மரணங்களைக் குறைக்க அமைச்சின் மருத்துவர்களும் சிறப்பு வல்லுநர்களும் அரும்பாடுபட்டு வருகிறார்கள் என்று அவர் தெரிவித்தார்.

“நிலவரங்களை வைத்து பார்க்கையில், மலேசியாவில் வார்டுகளிலும் தீவிர சிகிச்சைப் பிரிவுகளிலும் வழங்கப்படும் மருத்துவச் சேவை தலைசிறந்த நிலையில் இருக்கிறது. மனநிறைவு தருமளவில் உள்ளது.

“நோயாளிகளுக்கு நம்முடைய சிறப்பு வல்லுநர்களும் தீவிர கண்காணிப்புப் பிரிவு மருத்துவர்களும் தலைசிறந்த சிகிச்சை அளித்து வருகிறார்கள்,” என்று செய்தியாளர்களிடம் அவர் தெரிவித்தார்.

கொரோனா கிருமி தொற்றியோரில் 5 விழுக்காட்டினர் தீவிர கண்காணிப்புப் பிரிவில் சேர்க்கப்பட்டனர். அவர்களில் ஏறக்குறைய பாதி பேர் குணமடைந்துவிட்டனர்.

மலேசியாவில் கொரோனா கிருமித்தொற்று காரணமாக 70 பேர் மாண்டுவிட்டனர். 4,346 பேர் பாதிக்கப்பட்டு உள்ளனர்.

தீவிர சிகிச்சைப் பிரிவில் இப்போது 72 பேர் இருக்கிறார்கள். அவர்களில் 43 பேருக்குச் செயற்கை சுவாசம் கொடுக்கப்படுகிறது.

இதுவரையில் 1,830 பேர் குணமடைந்து இருக்கிறார்கள். இந்த விகிதம் கொரோனா தொற்று காரணமாக பாதிக்கப்பட்டோர் எண்ணிக்கையுடன் ஒப்பிடுகையில் 38 விழுக்காடாக உள்ளது.

இதனிடையே, மருத்துவ கையுறைகளைத் தயாரிக்கும் உலகின் ஆகப் பெரிய நிறுவனமான கிளவ் கார்ப்பரேஷன் பெர்ஹாட் நிறுவனம் முகக்கவசங்களைத் தயாரிக்க உள்ளதாகக் கூறப்படுகிறது.

கொரோனா கிருமித்தொற்று காரணமாக முகக்கவசங்களுக்கு அதிக தேவை ஏற்பட்டு இருக்கிறது. இந்த நிலையில் இந்த நிறுவனம் இவ்வாறு திட்டமிடுவதாக அதன் உயர்நிலை அதிகாரி ஒருவர் கூறினார் என்று ராய்ட்டர்ஸ் செய்தி நிறுவனம் தெரிவித்து உள்ளது.

உலகளவில் புழங்கும் ஐந்து கையுறைகளில் ஒன்றை இந்த நிறுவனம் தயாரிக்கிறது. ஆண்டு ஒன்றுக்கு 110 மில்லியன் கையுறைகளைத் தயாரிக்கும் வசதியை இன்னும் இரண்டு மாத காலத்தில் இந்த நிறுவனம் பெற்றிருக்கும்.


2 வெளிநாட்டுப் பெண்களைக் கடத்தி பலாத்காரம் செய்த மலேசிய போலிஸ் அதிகாரி

மலேசியாவில் நடமாட்டக் கட்டுப்பாட்டு ஆணை நடப்பில் உள்ள இந்தக் காலகட்டத்தில் மலேசிய போலிஸ் அதிகாரி ஒருவர் இரண்டு வெளிநாட்டுப் பெண்களைக் கடத்தி, ஹோட்டல் ஒன்றில் அவர்களைப் பாலியல் பலாத்காரம் செய்ததாகக் கூறப்படுகிறது.

பெட்டாலிங் ஜெயாவில் பணியில் இருந்த அந்த போலிஸ் கண்காணிப்பாளர் தற்போது கைது செய்யப்பட்டுள்ளார்.

நேற்று முன்தினம் (ஏப்ரல் 10) இரவு சாலைத் தடுப்பு ஒன்றில் அந்தப் பெண்களை, 30களில் இருக்கும் அந்த அதிகாரி தடுத்து நிறுத்தியதாகக் கூறப்பட்டது.

போலிசால் மீட்கப்படுவதற்கு முன்பாக, அவ்விரு பெண்களின் விருப்பத்துக்கு மாறாக அந்த அதிகாரி அவர்களை அருகில் இருந்த ஹோட்டல் ஒன்றில் அடைத்து வைத்திருந்ததாகக் கூறப்படுகிறது.

நேற்று இந்தச் சம்பவம் குறித்து தகவல் கிடைத்ததாகக் குறிப்பிட்ட பெட்டாலிங் ஜெயா மாவட்ட உதவி ஆணையர் நிக் எஸானீ முகமது ஃபைசால் கூறினார்.

அவ்விரு பெண்களும் அபாய நிலையிலிருந்து வெளியேறியிருப்பதை உறுதிசெய்வதுதான் எங்களது முன்னுரிமை என்று அவர் செய்தியாளர்களிடம் தெரிவித்தார்.

சேர்ந்த 20, 33 வயதுகளில் இருந்த அவ்விரு மங்கோலியப் பெண்கள் வைக்கப்பட்டிருந்த அந்த ஹோட்டலில் நேற்று இரவு 9.30 மணியளவில் தேடுதல் வேட்டை நடத்தப்பட்டதாக திரு நிக் எஸானீ தெரிவித்தார்.

சம்பவத்தில் தொடர்புடைய அந்த போலிஸ் அதிகாரி வேறோர் இடத்தில் கைது செய்யப்பட்டதாகக் குறிப்பிட்ட அவர், “அந்தப் பெண்கள் பாலியல் தொழிலில் ஈடுபடுபவர்கள் என்றாலும் அவர்களையும் பாதுகாக்க வேண்டியது அவசியம்,” என்றார்.

விசாரணைகளை விரைவில் முடித்துவிட முடியும் என்று குறிப்பிட்ட அவர், தவறு செய்தவர்கள் மீது கடுமையான நடவடிக்கை எடுக்கப்படும் என்றார்.


மலேசியா: முகக்கவச மோசடியில் $13,750 இழப்பு

கோலாலம்பூர்: மலேசியாவில் இணையத்தில் முகக்கவசத்தை வாங்க முயன்ற இருவர் $13,750 (41,920 ரிங்கிட்) இழந்தனர்.

ஒரு மோசடி கும்பல் அந்த இருவரையும் ஏமாற்றிவிட்டதாக பினாங்கு மாநிலத்தின் செபராங் பிராய் உத்தரா மாவட்ட பொறுப்பு அதிகாரியான உதவி ஆணையர் முகம்மது நூர் தெரிவித்தார்.

ஃபேஸ்புக் பக்கத்தில் வெளியான விளம்பரத்தைப் பார்த்து அந்த இருவரும் மோசடி பேர்வழிகளிடம் சிக்கிவிட்டார்கள்.

இதனிடையே, மலேசியாவில் நேற்றுவரை 4,683 பேர் கிருமித்தொற்றால் பாதிக்கப்பட்டு இருந்தனர். 76 பேர் பலியாகிவிட்டனர். 2,108 பேர் குணமடைந்தனர் என்று சுகாதார அமைச்சு அதிகாரிகள் தெரிவித்தனர்.


மது விருந்தில் 9 பேர் கைது

ஜார்ஜ் டவுன்: மலேசியாவில் கிருமிப் பரவலைத் தடுக்க நடமாட்டக் கட்டுப்பாடுகள் நடைமுறையில் இருக்கும்போது, கரோக்கே கடையில் ஒன்று கூடியவர்களை மலேசிய போலிசார் கைது செய்தனர்.

பினாங்கின் ஜார்ஜ் டவுன் நகரில் உள்ள ஜாலான் பர்மாவில் உள்ள ஒரு கரோக்கே கடையில் மது விருந்தை நடத்தியதற்காக ஏழு மலேசிய ஆண்கள் மற்றும் இரண்டு இந்தோனீசிய பெண்கள் பிடிபட்டனர்.

கடந்த மாதம் 18ஆம் தேதி முதல் அத்தியாவசிய தேவைகள் தவிர மக்கள் வெளியே செல்ல அனுமதியில்லை.

ரகசிய பிரிவு போலிசார் நடத்திய அதிரடி சோதனையில், அக்கடையின் உரிமையாளர் உட்பட 9 பேர் கைது செய்யப்பட்டதாக ஜார்ஜ் டவுன் மாவட்ட போலிஸ் அதிகாரி சோபியன் சாண்டோங் கூறினார். ஆறு ஆடவர்கள் போதைப் பொருள் உட்கொண்டிருந்தது சோதனையில் தெரிய வந்ததாகவும் அவர் சொன்னார்.


ஒட்டுமொத்தமாக முடங்கிய  கோலாலம்பூரின் லிட்டில் இந்தியா

கோலாலம்பூரிலுள்ள ஜாலான் மஸ்ஜிட் இந்தியா வட்டாரத்தில் நாற்பதுக்கும் அதிகமானோருக்கு கொவிட்-19 கிருமிப்பரவல் இருப்பது உறுதி செய்யப்பட்டதை அடுத்து அந்த வட்டாரம் ஒட்டுமொத்தமாக முடக்கப்பட்டுள்ளது.

மலேசியாவின் மேம்பட்ட நடமாட்டக் கட்டுப்பாட்டு உத்தரவின்படி அந்த வட்டாரத்திற்குள் எவரும் நுழையவோ வெளியேறவோ அனுமதிக்கப்படமாட்டார்கள். அத்துடன், அந்த வட்டாரத்தைச் சுற்றி முட்கம்பிகளைக் கொண்ட மதில்கள் பொருத்தப்பட்டுள்ள.

இந்த வட்டாரத்தில் 10,000க்கும் அதிகமானோர் வசிக்கின்றனர்.


மலேசியாவுக்கு ஹைட்ராக்சிகுளோரோகுயின் மாத்திரைகளை விற்க இந்தியா ஒப்புதல்

கொவிட்-19 நோயாளிகளின் சிகிச்சைக்குப் பயன்படுத்தப்படும் ஹைட்ராக்சிகுளோரோகுயின் மாத்திரைகளை மலேசியாவுக்கு விற்பனை செய்ய இந்தியா ஒப்புக்கொண்டுள்ளதாக மலேசியாவின் துணை வெளியுறவு அமைச்சர் கமாருதீன் ஜாஃபர் இன்று (ஏப்ரல் 15) தெரிவித்துள்ளார்.

ஹைட்ராக்சிகுளோரோகுயின் மாத்திரைகளை உலகிலேயே அதிக அளவில் தயாரிக்கும் நாடு இந்தியா. மலேரியாவுக்கு எதிரான சிகிச்சையில் பயன்படுத்தப்படும் அந்த மருந்து கொவிட்-19 சிகிச்சையிலும் பெருமளவில் பயன்படுத்தப்படுகிறது.

இந்த மாத்திரைக்கு உலக அளவில் தட்டுப்பாடு நிலவுகிறது. சொந்த நாட்டில் பயன்படுத்த வேண்டியிருப்பதால், இந்த மாத்திரைகளை ஏற்றுமதி செய்ய தடை விதித்த இந்தியா, அண்மையில் அமெரிக்காவுக்கு இந்த மாத்திரைகளை மனிதாபிமான அடிப்படையில் வழங்குவதாகத் தெரிவித்திருந்தது.

மலேசியாவுக்கு 89,100 ஹைட்ராக்சிகுளோரோகுயின் மாத்திரைகளை விற்க செய்ய இந்தியா ஒப்புக்கொண்டுள்ளதாக திரு ஜாஃபர் ராய்ட்டர்ஸ் செய்தியாளர்களிடம் குறிப்பிட்டார்.

இருப்பு இருந்தால் அந்த மாத்திரைகளை இன்னும் அதிகமாக வாங்க முயற்சி செய்வோம் என்றும் அவர் கூறினார்.

ஆனால், இது குறித்த ராட்டர்சின் கேள்விக்கு இந்தியா உடனடியாக பதிலேதும் அளிக்கவில்லை.

மலேசியா ஒரு மில்லியன் மாத்திரைகள் வேண்டுமென்று இந்தியாவிடம் கோரிக்கை வைத்திருந்ததாக பெயர் குறிப்பிட விரும்பாத இந்திய அதிகாரிகள் இருவர் குறிப்பிட்டனர்.

சுமார் 5,000 கொவிட்-19 நோயாளிகளைக் கொண்டிருக்கும் மலேசியாவில் ஹைட்ராக்சிகுளோரோகுயின் மாத்திரைகள் சிகிச்சையில் பயன்படுத்தப்படுகின்றன.

மலேசியாவின் முன்னாள் பிரதமர் மகாதீர் முகமது தொடர்ந்து இந்தியாவின் கொள்கைகள் சிலவற்றைப் பற்றி விமர்சித்ததன் தொடர்பில் இந்தியாவுக்கும் மலேசியாவுக்குமான உறவில் விரிசல் ஏற்பட்டிருந்தது.

மலேசியாவிலிருந்து செம்பனை எண்ணெய் இறக்குமதியை இந்தியா நிறுத்தி வைத்தது. இந்நிலையில், மலேசியாவுக்கு இந்தியா மத்திரைகளை ஏற்றுமதி செய்வது, அவ்விரு நாடுகளின் உறவில் முக்கிய முன்னேற்றமாகக் கருதப்படுகிறது.

இந்தியாவில் டேவா ஃபார்மசூட்டிகல் இண்டஸ்ட்ரீஸ், ஐபிசிஏ லேபராடரீஸ், காடில்லா ஹெல்த்கேர் ஆகிய நிறுவனங்கள் ஹைட்ராக்சிகுளோரோகுயின் மாத்திரைகளை உற்பத்தி செய்கின்றன.

காடில்லா நிறுவனம் தனது உற்பத்தியை 10 மடங்கு அதிகரித்து மாதத்துக்கு 30 மெட்ரிக் டன் மாத்திரைகளை உற்பத்தி செய்கிறது; தேவை ஏற்பட்டால் இன்னும் அதிகமாக தயாரிக்கவும் அது தயாராக உள்ளது எனா அதன் நிர்வாக இயக்குநர் ஷர்வில் பட்டேல் ராய்ட்டர்ஸ் செய்தியாளர்களிடம் கடந்த வாரம் தெரிவித்தார்.


கொவிட்-19 ஒழிய இந்தியா உதவி: மலேசியாவுக்கு மலேரியா மருந்து

கோலாலம்பூர்: மலேசியாவில் கொரோனா கிருமி சிகிச்சையில் பயன்படுத்துவதற்காக அந்த நாட்டுக்கு மலேரியா மாத்திரைகளை அனுப்ப இந்தியா இணங்கி இருக்கிறது. ஹைட்ராக்சிகுளோரோகுயின் என்ற அந்த மாத்திரை உற்பத்தியில் இந்தியா உலகில் முதலிடம் வகிக்கிறது.

 கொவிட்-19 எனப்படும் கொரோனா கிருமித்தொற்று நோயாளிகளுக்குச் சிகிச்சை அளிப்பதில் அந்த மாத்திரை நல்ல பலன் தருவதாகக் கூறப்படுகிறது.

இதனால் உலகம் முழுவதும் அந்த மாத்திரைக்குப் பெரும் தேவை ஏற்பட்டு இருக்கிறது. அமெரிக்க அதிபர்கூட மாத்திரைகளை அனுப்புமாறு இந்தியாவிடம் கேட்டிருந்தார்.

மனிதாபிமான அடிப்படையில் கொரோனா கிருமித்தொற்று நாடு களுக்கு மலேரியா மாத்திரைகளை விற்பதற்கு இம்மாதம் புதுடெல்லி இணங்கியது.

இந்த நிலையில், மலேசியாவுக்கும் அந்த மாத்திரையை விற்க இந்தியா இணங்கி இருப்பதாக மலேசியாவின் துணை வெளியுறவு அமைச்சர் கமாருதின் ஜாஃபர் கூறினார் என்று ராய்ட்டர்ஸ் நிறுவனம் நேற்று தெரிவித்தது.

மலேசியாவுக்கு 89,100 மாத்திரைகளை ஏற்றுமதி செய்ய ஏப்ரல் 14ஆம் தேதி இந்தியா அனுமதித்ததாக அவர் கூறினார்.

தனக்கு ஒரு மில்லியனுக்கும் அதிக மாத்திரை தேவை என்று இந்தியாவிடம் மலேசியா கேட்டு இருப்பதாக மலேசியாவைச் சேர்ந்த இரண்டு தகவல் வட்டாரங்கள் கூறியதாக ராய்ட்டர்ஸ் செய்தி நிறுவனம் தெரிவித்தது.

இதனிடையே, மலேசியாவில் புதிதாக 85 பேரைக் கிருமி தொற்றியது என்றும் மார்ச் மாதம் 18ஆம் தேதி கட்டுப்பாடுகள் அமலானதற்குப் பிறகு இதுவே ஆகக் குறைந்த அளவு என்றும் சுகாதார அமைச்சு நேற்று கூறியது.

புதிதாக ஒருவர் மாண்டதாகவும் இதையும் சேர்த்து பலி எண்ணிக்கை 83 ஆனதாகவும் அமைச்சு தெரிவித்தது.


மலேசியாவில் பிறந்தநாள் கொண்டாடிய 13 இளையர்கள் கைது

பினாங்கினஞ்சாலான் பங்கோர் பகுதியில் அடுக்குமாடி குடியிருப்பு ஒன்றில் பிறந்தாள் கொண்டாட்டங்களில் ஈடுபட்டிருந்த 13 இளையர்களை மலேசிய போலிசார் கைது செய்தனர்.

நேற்று அதிகாலை 12.30 மணியளவில் போலிசார் சோதனை செய்தபோது, 19 முதல் 26 வயதுக்குட்பட்ட அந்த இளையர்கள் மது அருந்திக்கொண்டிருந்ததாகக் கூறப்பட்டது.

மலேசியாவில் நடமாட்டக் கட்டுப்பாட்டு ஆணை நடப்பில் இருக்கும் இவ்வேளையில் இவ்வளவு பேர் மொத்தமாகக் கூடியிருந்ததால் அவர்கள் அனைவரும் கைது செய்யப்பட்டு, ஒரு நாள் காவலில் வைக்கப்பட்டனர்.

அவர்கள் மீது தொற்று நோய்கள் கட்டுப்பாடு மற்றும் தடுப்பு விதிமுறைகள் 2020, குற்றவியல் தண்டனைச் சட்டம் 269 ஆகியவற்றின்கீழ் குற்றம் சாட்டப்படும் என்று தெரிவிக்கப்பட்டது.

இந்நிலையில் மலேசியாவில் இன்று புதிதாக 110 பேருக்கு கிருமித்தொற்று உறுதி செய்யப்பட்டது; அங்கு கிருமித் தொற்றால் பாதிக்கப்பட்டோரின் மொத்த எண்ணிக்கை 5,182 ஆகியுள்ளது.

இன்று புதிதாக 119 பேர் குணமடைந்து வீடு திரும்பிய நிலையில், இதுவரை மொத்த 2,766 பேர் குணமடைந்துள்ளனர்.

மருத்துவமனைகளில் சிகிச்சை பெற்று வரும் 2,332 பேரில் 56 பேர் தீவிர சிகிச்சைப் பிரிவில் உள்ளனர்; அவர்களில் 29 பேருக்கு செயற்கை சுவாசக் கருவி பொருத்தப்பட்டுள்ளது.

அங்கு மேலும் ஒருவர் உயிரிழந்ததையடுத்து, மொத்த உயிரிழப்பு 84 ஆகியுள்ளது. 66 வயதான மலேசிய ஆடவர் நேற்று பிற்பகல் 12.55 மணிக்கு கோலாலம்பூர் மருத்துவமனையில் உயிரிழந்ததாகத் தெரிவிக்கப்பட்டது.

ஆருக்கு இதயப் பிரச்சினைகளும் உயர் ரத்த அழுத்தப் பிரச்சினையும் இருந்ததாகத் தெரிவிக்கப்பட்டது.


தென்கொரிய பரிசோதனை கருவிகளுக்கு மலேசியா ஒப்புதல்

புத்ராஜெயா: தென் கொரிய சோதனைக் கருவிகளைப் பயன்படுத்த மலேசியா ஒப்புதல் அளித்துள்ளதையடுத்து, கொரோனா கிருமித் தொற்று பரிசோதனை அங்கு முடுக்கிவிடப்பட்டுள்ளது.

இந்த சோதனைக் கருவிகள் கிருமித்தொற்றை 84.4 விழுக்காடு கண்டறியக்கூடும் என்று அறியப்பட்ட பின்னர், சுகாதார அமைச்சு இவ்வாறு உத்தரவிட்டுள்ளது.

அடுத்த வாரத்தில் தென் கொரியாவிலிருந்து முதற்கட்ட பரி

சோதனை கருவிகள் வந்தடையும் என்று எதிர்பார்க்கப்படுவதாக சுகாதார இயக்குநர் நூர் ஹிஷாம் அப்துல்லா செய்தியாளர்களிடம் தெரிவித்தார்.

தொற்றால் பாதிக்கப்பட்டுள்ள பெரிய குழுமங்களில் இருப்பவர்களையும் பாதிக்கப்படக் கூடிய வாய்ப்பு அதிகம் உள்ளவர்களையும் பரிசோதிக்க இது பயன்படுத்தப்படும் என்றும் அவர் சொன்னார்.

இதற்கிடையே, மலேசியாவில் நேற்று புதிதாக 110 பேருக்குத் தொற்று உறுதி செய்யப்பட்டது.

அதே சமயம் குணமடைந்து வீடு திரும்பியவர்களின் எண்ணிக்கை 119 என நூர் ஹிஷாம் அப்துல்லா கூறினார்.

இதையடுத்து 5,182 பேர் பாதிக்கப்பட்டுள்ளனர், குணமடைந்தவர்களின் மொத்த எண்ணிக்கை 2,766 ஆகும்.

நேற்று மேலும் ஒருவர் மரணம் அடைந்ததையடுத்து மலேசியாவில் கிருமித்தொற்றால் இறந்தவர்களின் எண்ணிக்கை 84ஆக உயர்ந்துள்ளது.

கோலாலம்பூர் மருத்துவமனையில் சிகிச்சைப் பெற்று வந்த அந்த 66 வயது ஆடவருக்கு ஏற்கெனவே இருதயக் கோளாறு, உயர் ரத்த அழுத்தப் பிரச்சினை இருந்தது.


மீட்பு விமானம் ரத்து; சென்னையில் சிக்கிக்கொண்ட மலேசியர்கள்

கொரோனா கிருமி பரவலைத் தடுப்பதற்காக விமானப் பயணங்கள் ரத்து செய்யப்பட்டதால் இந்தியா சென்ற மலேசியர்கள் பலர் சென்னையில் சிக்கிக்கொண்டனர்.

செவ்வாய்க்கிழமை (ஏப்ரல் 14) காலை 11 மணியளவில் 79 மலேசியர்களும் 14 இந்தியர்களும் மலிண்டோ ஏர்லைன்சின் சிறப்பு விமானத்தின் மூலம் மலேசியாவுக்குத் திரும்பவிருந்தனர்.

ஆனால் இந்திய அரசாங்கம் தரையிறங்க அனுமதி வழங்காததால் அந்த விமான சேவை ரத்து செய்யப்பட்டதாக அறிவிக்கப்பட்டது.

சென்னை விமான நிலையத்துக்கு வந்த பிறகே சிலருக்கு விமான சேவை ரத்து செய்யப்பட்டது பற்றி தெரிய வந்தது.

அவர்களில் சிலர் தங்கும் விடுதிகளை காலி செய்துவிட்டு 600 கிலோ மீட்டர் தூரம் வரை பயணம் செய்து சென்னை விமான நிலையத்துக்கு வந்திருந்தனர்.

மலேசியர்களில் குழந்தைகளும் முதியோரும் உள்ளனர். சிலருக்கு நீரிழிவு நோய் இருப்பதாகவும் கூறப்படுகிறது.

விமான சேவை திடீரென ரத்து செய்யப்பட்டதால் பயணிகள் அனைவரும் சென்னையிலேயே தங்க வேண்டிய சூழ்நிலை ஏற்பட்டது.

தங்களை மீட்க விைரவில் விமானம் வரும் என்ற நம்பிக்கையோடு அவர்கள் காத்திருக்கின்றனர்.

முன்னதாக பேசிய மலேசியாவின் துணை வெளியுறவு அமைச்சர் கமாருடீன் ஜஃபார், சென்னையில் மலேசிய விமானம் தரையிறங்க இந்திய அதிகாரிகளின் அனுமதிக்காகக் காத்திருப்பதாகத் தெரிவித்தார்.

இதற்காக டெல்லியில் உள்ள அதிகாரிகளுடன் பேசி வருவதாகவும் அவர் சொன்னார்.

இதற்கிடையே சென்னையில் உள்ள மலேசியத் தூதரகம், பாதிக்கப்பட்டவர்களுக்கு ஹோட்டல், உணவு, தங்குமிடம் போன்ற அத்தியாவசியமான தேவைகளின் தொடர்பில் உதவி வருகிறது.

சிங்கப்பூரிலும் உலக அளவிலுமான அண்மைய கொவிட்-19 செய்திகளுக்கு எங்களுடைய பிரத்தியேக செய்திப் பக்கத்தை நாடுங்கள்:
www.tamilmurasu.com.sg/coronavirus


சென்னையில் சிக்கிக்கொண்ட மலேசியர்கள்

கோலாலம்பூர்: கொரோனா கிருமி பரவலைத் தடுப்பதற்காக விமானப் பயணங்கள் ரத்து செய்யப்பட்டதால் இந்தியா சென்ற மலேசியர்கள் பலர் சென்னையில் சிக்கிக்கொண்டனர்.

செவ்வாய்க்கிழமை காலை 11 மணியளவில் 79 மலேசியர்களும் 14 இந்தியர்களும் மலிண்டோ ஏர்லைன்சின் சிறப்பு விமானத்தின் மூலம் மலேசியாவுக்குத் திரும்பவிருந்தனர்.

ஆனால் இந்திய அரசாங்கம் தரையிறங்க அனுமதி வழங்காததால் அந்த விமான சேவை ரத்து செய்யப்பட்டதாக அறிவிக்கப்பட்டது. சென்னை விமான நிலையத்துக்கு வந்த பிறகே சிலருக்கு விமான சேவை ரத்து செய்யப்பட்டது பற்றி ெதரிய வந்தது.

அவர்களில் சிலர் தங்கும் விடுதிகளை காலி செய்து 600 கிலோ மீட்டர் தூரம் வரை பயணம் செய்து சென்னை விமான நிலையத்துக்கு வந்திருந்தனர்.

மலேசியர்களில் குழந்தைகளும் முதியோரும் உள்ளனர். சிலருக்கு நீரிழிவு நோய் இருப்பதாகவும் கூறப்படுகிறது.

விமான சேவை திடீரென ரத்து செய்யப்பட்டதால் பயணிகள் அனைவரும் சென்னையிலேயே தங்க வேண்டிய சூழ்நிலை ஏற்பட்டது. தங்களை மீட்க விைரவில் விமானம் வரும் என்ற நம்பிக்கையோடு அவர்கள் காத்திருக்கின்றனர்.

முன்னதாக பேசிய மலேசியாவின் துணை வெளியுறவு அமைச்சர் கமாருடீன் ஜஃபார், சென்னையில் மலேசிய விமானம் தரையிறங்க இந்திய அதிகாரிகளின் அனுமதிக்காகக் காத்திருப்பதாகத் தெரிவித்தார். இதற்காக டெல்லியில் உள்ள அதிகாரிகளுடன் பேசி வருவதா கவும் அவர் சொன்னார்.

இதற்கிடையே சென்னையில் உள்ள மலேசியத் தூதரகம், பாதிக்கப்பட்டவர்களுக்கு ஹோட்டல், உணவு, தங்குமிடம் போன்ற அத்தியாவசியமான உதவிகளை வருகிறது.


கிருமித்தொற்றுக்கு எதிரான போரில் மலேசியாவுக்கு உதவ சீனாவிலிருந்து வந்த மருத்துவக் குழு

கொரோனா கிருமித்தொற்றுக்கு எதிரான போராட்டத்தில் மலேசியாவுக்கு உதவுவதற்காக சீன நாட்டு மருத்துவக் குழு இன்று (ஏப்ரல் 18) கோலாலம்பூர் வந்தது.

அந்தக் குழுவினரை சீன அரசாங்கம் அனுப்பி வைத்துள்ளது.

கோலாலம்பூர் அனைத்துலக விமானநிலையத்தில் தரையிறங்கிய அந்தக் குழுவின் எட்டு வல்லுநர்களை மலேசியாவுக்கான சீனாவின் தூதர் பாய் தியானும் மலேசிய சுகாதார அமைச்சு அதிகாரிகளும் வரவேற்றனர்.

சீன மருத்துவர்கள் மலேசியாவில் இரண்டு வார காலம் தங்கி இருப்பார்கள். கொரோனா கிருமியை எதிர்த்துப் போராடி அவற்றை ஒடுக்குவதில் தங்களுக்கு உள்ள அனுபவத்தையும் ஆற்றலையும் மலேசிய சுகாதாரத்துறை வல்லுநர்களுடன் சீன வல்லுநர்கள் பகிர்ந்துகொள்வார்கள்.

இதன் மூலம் மலேசியாவுக்கு கொரோனா கிருமி எதிர்ப்பு போராட்டத்தில் உதவி கிடைக்கும் என சீனத் தூதர் தெரிவித்தார்.

மலேசியாவில் இன்று புதிதாக கிருமி தொற்றிய 54 பேரையும் சேர்த்து மொத்தம் 5,305 பேர் கொரோனா கிருமித்தொற்றுக்கு ஆளாகியுள்ளனர்.

இன்று குணமடைந்த 135 பேரையும் சேர்த்து இதுவரை அங்கு 3,102 பேர் சிகிச்சை முடிந்து வீடு திரும்பியுள்ளனர்.

மருத்துவமனைகளில் சிகிச்சை பெற்று வரும் 2,115 பேரில் 49 பேர் தீவிர சிகிச்சைப் பிரிவில் உள்ளனர்; அவர்களில் 26 பேருக்கு செயற்கை சுவாசக் கருவி பயன்படுத்தப்படுகிறது.
 இவ்வேளையில், மலேசியாவில் கொரோனா கிருமித்தொற்று காரணமாக பல மலேசியர்களின் உடல்நலமும் நல்வாழ்வும் பாதித்து இருப்பதோடு ரத்த வங்கிகளுக்கு புதிய பிரச்சினைகளும் மூண்டு இருக்கின்றன.

அந்த வங்கிகளில் ரத்த அளவு குறைந்துவிட்டது. ஆகையால் உடனடியாக ரத்த நன்கொடையாளர்களைத் தேட வேண்டிய தேவை அந்த வங்கிகளுக்கு ஏற்பட்டு இருக்கிறது.

ஆனால் கொரோனா கிருமித்தொற்று சூழலில் யாரும் ரத்தம் கொடுக்க முன்வர மறுக்கிறார்கள்.

தங்களைக் கொரோனா கிருமி தொற்றிவிடக் கூடும் என்று அவர்கள் அஞ்சுவதே இதற்கு முக்கிய காரணம் என்று தெரிவிக்கப்பட்டது.


மலேசிய அமைச்சர்: நடமாட்ட கட்டுப்பாட்டு விதியை மீறவில்லை

பெட்டாலிங் ஜெயா: மலேசியாவின் கிராமிய வளர்ச்சி துணை அமைச்சர் அப்துல் ரஹ்மான் முகம்மதின் வீட்டிற்குச் சிலர் கேக்குடன் வந்தனர். அந்த அமைச்சரின் பிறந்தநாள் கேக் வெட்டி கொண்டாடப்பட்டது. இந்தச் சம்பவத்தைக் காட்டும் புகைப்படங்கள் ஃபேஸ்புக் பக்கத்தில் வெளியாகி இருந்தன.

இது பற்றி கருத்து தெரிவித்த அமைச்சர் ரஹ்மான், அந்தச் சம்பவம் யதார்த்தமாக நடந்தது என்றும் அதில் நடமாட்டக் கட்டுப்பாட்டு விதியை மீறும் நோக்கம் எதுவும் இல்லை என்றும் விளக்கம் அளித்தார்.

தன் வீட்டுக்கு கேக்குடன் வந்தவர்கள் தனது லிப்பிஸ் தொகுதி மக்களுக்கு அத்தியாவியப் பொருட்களை வழங்குவதில் உதவி செய்தவர்கள் என்றார் அமைச்சர்.

வீட்டில் இருந்து புத்ரா ஜெயாவுக்குப் புறப்பட்ட நேரத்தில் இரவு சுமார் 9 மணிக்கு அவர்கள் வந்த தாகவும் புத்ரா ஜெயாவுக்குப் புறப்பட்ட தன்னை வாழ்த்தி கேக்கை கொடுத்தார்கள் என்றும் அந்த நாள் தற்செயலாக தனது பிறந்தநாளாகவும் அமைந்துவிட்டது என்றும் அமைச்சர் கூறினார்.

அந்த நிகழ்ச்சியில் அப்துல் ரஹ்மான் முகக்கவசம் அணிந்திருக்கவில்லை என்பதும் அங்கு ஒரு மீட்டர் இடைவெளி நியதி கடைப்பிடிக்கப்படவில்லை என்பதும் புகைப்படங்கள் மூலம் தெரிய வந்தது.

இதனிடையே, லெங்கோங்கில் நிகழ்ச்சி ஒன்றில் சுகாதாரத் துணை அமைச்சர் டாக்டர் அஸ்மி கஸாலியும் பேராக் மாநில நிர்வாகக் குழு உறுப்பினரான ரஹ்மான் சக்காரியாவும் கலந்துகொண்டு உணவு உண்டதைக் காட்டும் பதிவுகள் சனிக்கிழமை சமூக ஊடகத்தில் இடம்பெற்று இருந்தன.

இதனைப் பார்த்த பலரும் குறைகூறி இருந்தனர்.

இதன் தொடர்பில் கருத்து தெரிவித்த திரு ரஹ்மான் சக்காரியா, அந்த நிகழ்ச்சி தொடர்பில் மன்னிப்புக் கேட்டுக்கொண்டார்.


'சிங்கப்பூரில் இருந்து தாயகம் திரும்பும் மலேசியர்களின் எண்ணிக்கை அதிகரிக்கவில்லை'

சிங்கப்பூர் அரசாங்கம் கொரோனா கிருமித்தொற்று அதிகரிப்பு காரணமாக ஜூன் 1 வரை நோய்ப் பரவலை முறியடிக்கும் அதிரடி நடவடிக்கைகளை நீட்டித்து இருக்கிறது.

என்றாலும் சிங்கப்பூரிலிருந்து தாயகம் திரும்பும் மலேசிய ஊழியர்கள் அதிக அளவில் இல்லை என்று மலேசியாவின் தற்காப்பு அமைச்சர் இஸ்மாயில் சாப்ரி யாக்கோப் இன்று (ஏப்ரல் 22) தெரிவித்தார்.

சிங்கப்பூரில் தொழிற்சாலைகள் இன்னமும் செயல்படுகின்றன. மூடப்பட்டு இருக்கின்ற தொழிற்சாலைகளைப் பொறுத்தவரை அவற்றில் வேலை செய்யும் மலேசியர்கள் தொடர்ந்து சிங்கப்பூரில் தங்கி இருக்கலாம் என்று சிங்கப்பூர் அரசு அனுமதித்து இருக்கிறது என்று அமைச்சர் விளக்கம் அளித்தார்.

சிங்கப்பூரில் சம்பளம் இல்லாமல் விடுப்பு அளிக்கப்பட்டு உள்ள மலேசிய ஊழியர்கள் தாயகம் திரும்ப அனுமதிக்கப்படுகிறார்களா என்பதை சிங்கப்பூர் அதிகாரிகளுடன் பேசி தெரிந்துகொள்ளும்படி மலேசியாவின் மனிதவள அமைச்சுக்கு அறிவுறுத்தப்பட்டு உள்ளதாகவும் அமைச்சர் இஸ்மாயில் சாப்ரி குறிப்பிட்டார்.

சிங்கப்பூரில் இருந்து ஒரே நேரத்தில் அல்லாமல் கட்டம் கட்டமாக மலேசியர்கள் நாடு திரும்பலாம் என்று இரண்டு அரசாங்கங்களும் ஒப்புக்கொண்டு இருப்பதாகவும் அவர் தெரிவித்தார்.

இதனிடையே, நாட்டில் புதிதாக 50 பேரை கொரோனா கிருமி தொற்றியது என்று மலேசிய அதிகாரிகள் தெரிவித்தனர்.

அவர்களையும் சேர்த்து மலேசியாவில் 5,532 பேர் பாதிக்கப்பட்டு இருக்கிறார்கள். புதிதாக ஒருவர் மாண்டுவிட்டதாகவும் பலியானவர்கள் எண்ணிக்கை 93 என்றும் சுகாதார அமைச்சு தெரிவித்தது.

சிங்கப்பூரிலும் உலக அளவிலுமான அண்மைய கொவிட்-19 செய்திகளுக்கு எங்களுடைய பிரத்தியேக செய்திப் பக்கத்தை நாடுங்கள்:
www.tamilmurasu.com.sg/coronavirus


10 ஆண்டுகளாக புற்றுநோயுடன் போராடிய இளம்பெண்; கொரோனா தொற்று நோயாளிகளுக்காக விட்டுக்கொடுத்த மனிதநேயம்

கொரோனா கொள்ளைநோயால் மருத்துவமனைகளில் படுக்கைகள் உள்ளிட்ட வசதிகளுக்கு பற்றாக்குறை ஏற்பட்டுள்ள நிலையில், புற்றுநோய்க்கு சிகிச்சை பெற்று வந்த இளம்பெண் ஒருவர், தம்முடைய படுக்கையை விட்டுக்கொடுத்து வீட்டிலிருந்தவாறே சிகிச்சையைத் தொடர முடிவெடுத்தார்.

பினாங்கில் இருக்கும் பாலிக் புலாவ்வில் உள்ள கல்லூரியில் பயின்றுவந்த செல்சி சிண்டியன் எனும் அந்த மாணவிக்கு 14 வயதாக இருந்தபோது அவருக்கு புற்றுநோய் இருப்பது கண்டுபிடிக்கப்பட்டது.

அப்போது அளித்த சிகிச்சை காரணமாக அவர் குணமடைந்தாலும் ஈராண்டுகளுக்குப் பிறகு புற்றுநோய் மீண்டும் தலைதூக்கியது.

ஒரு சில மாதங்களே உயிர் வாழ்வார் என்று அப்போது மருத்துவர்கள் கணித்ததையெல்லாம் பொய்யாக்கிவிட்டு, அடுத்த 7 ஆண்டுகளுக்கு மன தைரியத்தோடு நோயுடன் போராடி வாழ்ந்துவந்தார் செல்சி.

கிருமித்தொற்று காரணமாக நூற்றுக்கணக்கில் நோயாளிகள் மருத்துவமனைகளை நாடி வருவதையும் சுகாதாரப் பராமரிப்புத் துறை திணறுவதையும் கண்ட செல்சி, தாமாக முன்வந்து, தம்மை வீட்டுக்கு அனுப்புமாறும் வீட்டிலிருந்து சிகிச்சை எடுக்க விரும்புவதாகவும் மருத்துவர்களிடம் தெரிவித்தார்.

அவரது வேண்டுகோளுக்கிணங்கி வீட்டுக்குச் சென்ற அவர் கடந்த இரு மாதங்களாக சிகிச்சையைத் தொடர்ந்து வந்தார்.

இம்மாதம் 15ஆம் தேதி அவரது பிறந்தாள் கொண்டாடப்படவிருந்தது. ஆனால், முன்னதாகவே அதாவது ஏப்ரல் 4ஆம் தேதி தம்முடைய பிறந்தநாளைக் கொண்டாடுமாறு கோரிக்கை வைத்தார் செல்சி.

ஏப்ரல் 5 அன்று அதிகாலை 1.25 மணியளவில் அவரது உயிர் பிரிந்தது. “கீமோதெரபியுடனான எனது பயணம் மிக நெடியது,” என்பதே அவரது கடைசி வார்த்தைகளாகின.

தேவை அதிகமுள்ள கொவிட்-19 நோயாளிகளுக்கு தமது படுக்கை உதவும் என்று தம்மிடம் கூறிய மகள், புன்னகை தவழ்ந்த முகத்துடன் இவ்வுலகை விட்டு நீங்கியதாக செல்சியின் தந்தை குறிப்பிட்டார்.

சிங்கப்பூரிலும் உலக அளவிலுமான அண்மைய கொவிட்-19 செய்திகளுக்கு எங்களுடைய பிரத்தியேக செய்திப் பக்கத்தை நாடுங்கள்:
www.tamilmurasu.com.sg/coronavirus


சிங்கப்பூரில் இருந்து செல்லும் மலேசியர்கள் அளவு கூடவில்லை

பெட்டாலிங் ஜெயா: சிங்கப்பூர் அரசாங்கம் கொரோனா கிருமித்தொற்று அதிகரிப்பு காரணமாக ஜூன் 1 வரை கட்டுப்பாட்டு நட வடிக்கைகளை நீட்டித்துள்ளது.

என்றாலும் சிங்கப்பூரிலிருந்து தாயகம் திரும்பும் மலேசிய ஊழியர்கள் அதிக அளவில் இல்லை என்று மலேசியாவின் தற்காப்பு அமைச்சர் இஸ்மாயில் சாப்ரி யாக்கோப் நேற்று தெரிவித்தார்.

சிங்கப்பூரில் தொழிற்சாலைகள் இன்னமும் செயல்படுகின்றன. மூடப்பட்டு இருக்கின்ற தொழிற்சாலைகளைப் பொறுத்தவரை அவற்றில் வேலை செய்யும் மலேசியர்கள் தொடர்ந்து சிங்கப்பூரில் தங்கி இருக்கலாம் என்று சிங்கப்பூர் அரசு அனுமதித்து இருக்கிறது என்று அமைச்சர் விளக்கம் அளித்தார்.

சிங்கப்பூரில் சம்பளம் இல்லாமல் விடுப்பு அளிக்கப்பட்டு உள்ள மலேசிய ஊழியர்கள் தாயகம் திரும்ப அனுமதிக்கப்படுகிறார்களா என்பதை சிங்கப்பூர் அதிகாரிகளுடன் பேசி தெரிந்துகொள்ளும்படி மலேசியாவின் மனிதவள அமைச்சுக்கு அறிவுறுத்தப்பட்டு உள்ளதாகவும் அமைச்சர் இஸ்மாயில் சாப்ரி குறிப்பிட்டார்.

சிங்கப்பூரில் இருந்து ஒரே நேரமாக இல்லாமல் கட்டம் கட்டமாக மலேசியர்கள் நாடு திரும்பலாம் என்று இரண்டு அரசாங்கங்களும் ஒப்புக்கொண்டு இருப்பதாகவும் அவர் தெரிவித்தார்.

இதனிடையே, நாட்டில் புதிதாக 50 பேரை கொரோனா கிருமி தொற்றியது என்று மலேசிய அதிகாரிகள் நேற்று தெரிவித்தனர்.

அவர்களையும் சேர்த்து மலேசியாவில் 5,532 பேர் பாதிக்கப்பட்டு இருக்கிறார்கள். புதிதாக ஒருவர் மாண்டுவிட்டதாகவும் பலியானவர்கள் எண்ணிக்கை 93 என்றும் சுகாதார அமைச்சு தெரிவித்தது.

இவ்வேளையில், மலேசியாவில் ஈப்போ, ஜாலான் துன் அப்துல் ரசாக்கில் செயல்படும் உணவகம் ஒன்றில் மதுவுடன் விருந்துண்டதாக நம்பப்படும் பத்து இந்திய ஆடவர்கள் கைது செய்யப்பட்டு உள்ளனர்.

அவர்களுக்கு வயது 19 முதல் 44 வரை என்று ஈப்போ மாவட்ட போலிஸ் தலைவர் அஸ்மாடி அப்துல் அஜீஸ் தெரிவித்தார்.

கைதானவர்கள் நடமாட்டக் கட்டுப்பாட்டு உத்தரவை மீறியதாக ஒப்புக்கொண்டதாகவும் இந்தச் சம்பவத்தைத் தொடர்ந்து அந்த உணவு நிலையத்தின் உரிமம் பறிமுதல் செய்யப்பட்டதாகவும் அந்த அதிகாரி கூறினார்.


மலேசியாவில் நடமாட்டக் கட்டுப்பாட்டு ஆணை மே 12 வரை நீட்டிப்பு

நடமாட்டக் கட்டுப்பாட்டு ஆணை மே 12ஆம் தேதி வரை நீட்டிக்கப்படுவதாக மலேசிய பிரதமர் முகைதீன் யாசின் இன்று (ஏப்ரல் 23) அறிவித்தார்.

நடப்பில் உள்ள மூன்றாவது கட்ட நடமாட்டக் கட்டுப்பாட்டு ஆணை வரும் 28ஆம் தேதியோடு முடிவடையவுள்ள நிலையில், இந்த அறிவிப்பு வெளியாகியுள்ளது.

இந்நிலையில், நடமாட்டக் கட்டுப்பாட்டு ஆணையின் காரணமாக, மதியம் 12 மணி வரை இயங்கி வந்த ஈரச் சந்தைகள், நோன்பு திறப்புக்கான உணவுப் பொருட்களை வாங்குவதற்கு ஏதுவாக இனி மதியம் 2 மணி வரையில் செயல்படும் என தற்காப்பு அமைச்சர் இஸ்மாயில் சப்ரி யாக்கோப் தெரிவித்துள்ளார்.

மேலும், ரமலான் நேரத்தில் சொந்த ஊருக்குச் செல்வதற்கு யாருக்கும் அனுமதியில்லை என தற்காப்பு அமைச்சர் இஸ்மாயில் சப்ரி யாக்கோப் கூறியுள்ளார்.

தற்போது கிராமப்புறத்தில் சிக்கிக் கொண்டவர்கள் மட்டுமே அதிகாரிகளிடம் பயண அனுமதிக்குப் பதிவு செய்து பின் திட்டமிட வேண்டும் என்றார் அவர்.

புதிதாக 71 பேருக்குக் தொற்று உறுதி செய்யப்பட்டதையடுத்து பாதிக்கப்பட்டவர்களின் எண்ணிக்கை 5,603ஆக உயர்ந்துள்ளது. 95 பேர் பலியாகினர். இதுவரை மொத்தம் 3,542 பேர், அதாவது 63.2 விழுக்காட்டினர் கிருமித்தொற்றிலிருந்து குணமடைந்துள்ளனர்.


மலேசியாவின் நடமாட்டக் கட்டுப்பாட்டு உத்தரவை மீறியதாக ஆயிரக்கணக்கானோர் கைது

கோலாலம்பூர்: கொரோனா கிருமித்தொற்றைக் கட்டுப்படுத்த மலேசியாவில் நடைமுறைப்படுத்தப்பட்ட நடமாட்டக் கட்டுப்பாட்டு உத்தரவை மீறிய 58 பேருக்குச் சிறைத் தண்டனை விதிக்கப்பட்டுள்ளது.

இவர்கள் தற்காலிகச் சிறைகளில் அடைக்கப்பட்டுள்ளதாக மலேசிய மூத்த அமைச்சர் இஸ்மாயில் சப்ரி யாக்கோப் நேற்று தெரிவித்தார். நடமாட்டக் கட்டுப்பாட்டு உத்தரவை மீறியவர்களுக்காக 11 தற்காலிகச் சிறைகள் அமைக்கப்பட்டுள்ளதாக மலேசிய உள்துறை அமைச்சு தெரிவித்தது.

சாலைகளில் போலிசாராலும் ராணுவ அதிகாரிகளாலும் அமைக்கப்பட்ட சோதனைச்சாவடிகளில் பிடிபட்டோருக்கு 1,000 ரிங்கிட் வரை அபராதமும் குறுகிய கால சிறைத் தண்டனையும் விதிக்கப்பட்டுள்ளன. கும்பல்களாகக் கூடியவர்களையும் அதிகாரிகள் பிடித்தனர். தடுத்து வைக்கப்பட்டவர்களில் வெளிநாட்டு ஊழியர்களும் அடங்குவர். மலேசியாவின் சிறைத் துறையின்கீழ் பயிற்சிக் கழகங்களாக இருந்த இடங்கள் தற்காலிகச் சிறைகளாக மாற்றப்பட்டுள்ளன.

கடந்த வியாழக்கிழமையிலிருந்து இவ்விடங்கள் தற்காலிகச் சிறைகளாக இயங்கி வருகின்றன.

ஏற்கெனவே உள்ள சிறைகளில் இவர்களை அடைத்துவிட்டால் சிறைகளில் கொரோனா கிருமித்தொற்று ஏற்படக்கூடும் என்பதால் தற்ககாலிகச் சிறைகள் அமைக்கப்பட்டதாக மலேசிய அதிகாரிகள் கூறினர்.

 ஜோகூர் மாநிலத்தில் 3,000க்கும் மேற்பட்டோர் கைது செய்யப்பட்டுள்ளனர்.

கடந்த மாதம் 18ஆம் தேதியிலிருந்து ஜோகூர் மாநிலம் முழுவதும் நடத்தப்பட்ட சோதனையில் நடமாட்டக் கட்டுப்பாட்டு உத்தரவை மீறிய 3,073 பேர் சிக்கியதாக ஜோகூர் போலிஸ் ஆணையர் அயூப் கான் மைடின் பிச்சே தெரிவித்தார்.

இவர்களில் 66 பேர் நேற்று முன்தினம் கைது செய்யப்பட்டதாக அவர் கூறினார். அரசாங்க ஊழியர் கடமையாற்ற இடையூறு விளைவித்த குற்றத்தின்கீழ் கைதானவர்களிடம் விசாரணை நடத்தப்படும்.

குற்றம் நிரூபிக்கப்பட்டால் இரண்டு ஆண்டுகள் வரை சிறைத் தண்டனை, 10,000 ரிங்கிட் வரை அபராதம் அல்லது இரண்டும் விதிக்கப்படலாம்.

அதுமட்டுமல்லாது, தொற்றுநோய் தடுப்பு மற்றும் கட்டுப்பாடு சட்டத்தின்கீழ் அவர்கள் குற்றம் சாட்டப்படலாம்.

இந்தக் குற்றச்சாட்டின்கீழ் அவர்களுக்கு 1,000 ரிங்கிட் வரை அபராதம் விதிக்கப்படலாம்.

தீங்கு விளைவிக்கக்கூடிய தொற்று அல்லது நோயை பரப்பிய குற்றத்தின்கீழ் கைதானவர்களிடம் விசாரணை நடத்தப்படும்.

நடமாட்டக் கட்டுப்பாட்டு உத்தரவின் மூன்றாவது நிலை தற்போது நடப்பில் இருப்பதாகக் குறிப்பிட்ட ஆணையர் அயூப், கட்டுப்பாட்டைப் பொதுமக்கள் பின்பற்றுவதை உறுதி செய்ய இன்னும் கடுமையான நடவடிக்கைகள் எடுக்கப்படும் என்று தெரிவித்தார். பொதுமக்கள் ஒத்துழைக்க வேண்டும் என்றும்

கிருமிப் பரவலைத் தடுக்க வீட்டிலேயே இருக்க வேண்டும் என்றும் அவர் கேட்டுக்கொண்டார். இதற்கிடையே, நடமாட்டக் கட்டுப்பாட்டு உத்தரவை மீறியதற்காக பினாங்கில் ஏழு பேர் கைது செய்யப்பட்டனர்.

அவர்களில் இருவர் இணையம் வழி சூதாட்டத்தில் ஈடுபட்டததற்காகப் பிடிபட்டனர்.

இணையம் வழி சூதாட்டத்துக்கு இருவரும் பயன்படுத்திய பொருட்களையும் அவர்களிடம் இருந்த பணத்தையும் போலிசார் பறிமுதல் செய்தனர். சாலைகளில் சோதனைச்சாவடிகளை அமைத்து சோதனை நடத்தியபோது வீட்டைவிட்டு வெளியே வந்ததற்கான காரணத்தை விளக்க முடியாமல் இருந்த ஐவர் கைது செய்யப்பட்டதாக பினாங்கு போலிசார் தெரிவித்தனர். நண்பர்களைச் சந்திக்க வெளியே வந்ததாக சிலர் கூறியதை போலிசார் சுட்டினர்.

கைது செய்யப்பட்ட ஏழு பேரும் தடுப்புக் காவலில் வைக்கப்படுவர் என்று தெரிவிக்கப்பட்டது.

இதற்கிடையே, மலேசியாவில் மேலும் 51 பேருக்குக் கிருமித்தொற்று ஏற்பட்டுள்ளது. மொத்தம் 5,742 பேருக்குப் பாதிப்பு ஏற்பட்டுள்ளது. கிருமித்தொற்று காரணமாக மலேசியாவில் 98 பேர் மாண்டுவிட்டனர்.


கிருமித்தொற்றால் பிரிட்டனில் மாண்ட மலேசிய மருத்துவர்

லண்டன்: பிரட்டனில் உள்ள பெர்மிங்ஹாம் மகளிர் மருத்துவமனையில் பணியாற்றிய மலேசிய மருத்துவ டாக்டர் ஆர்.விஷ்னா கொரோனா கிருமித்தொற்று காரணமாக உயிரிழந்தார். டாக்டர் விஷ்னா ஒரு சிறந்த மருத்துவர் என்றும் அவரது மரணம் ஒரு பேரிழப்பு என்றும் அவர் பணியாற்றிய மருத்துவமனையின் மருத்துவ இயக்குநர் டாக்டர் ஃபியோனா ரெனோல்ஸ் தெரிவித்தார். டாக்டர் விஷ்னாவுக்கு மனைவியும் ஒரு மகளும் உள்ளனர்.


சிங்கப்பூரிலிருந்து தாயகம் திரும்பும் மலேசியர்கள் நுழைவு அனுமதிக்கு விண்ணப்பிக்க வேண்டும்; நாளுக்கு 400 பேருக்கு மட்டுமே அனுமதி

சிங்கப்பூரில் பணிபுரியும் மலேசிய ஊழியர்கள் தாயகம் திரும்ப விரும்பினால் நாள் ஒன்றுக்கு அத்தகைய 400 பேர் மட்டுமே அனுமதிக்கப்படுவர்.

அவர்கள் அவ்வாறு மலேசியாவுக்குத் திரும்பிச் செல்ல அனுமதி கோரி சிங்கப்பூரில் இருக்கும் மலேசிய தூதரகத்தில் முன்கூட்டியே விண்ணப்பிக்க வேண்டும் என்று மலேசிய மூத்த அமைச்சர் இஸ்மாயில் சஃப்ரி யாக்கோப் இன்று (ஏப்ரல் 26) தெரிவித்துள்ளார்.

ஜோகூர் சுகாதார மற்றும் சுற்றுச்சூழல் குழுவின் தலைவர் ஆர். வைத்தியநாதன் திங்கட்கிழமை முதல் இது நடப்புக்கு வரும் என்று அறிவித்ததையடுத்து திரு இஸ்மாயில் இவ்வாறு குறிப்பிட்டுள்ளார்.

அவ்வாறு மலேசியாவுக்குத் திரும்புபவர்கள் தனிமைப்படுத்தப்படும் வளாகங்களில் இரண்டு வாரங்களுக்குத் தங்க வைக்கப்படுவர்.

சிங்கப்பூரிலிருந்து தாயகம் திரும்ப விரும்பும் மலேசியர்கள் தாங்கள் திட்டமிட்டுள்ள பயண தேதிக்கு, குறைந்தது இரண்டு நாட்களுக்கு முன்பாக
stmsg@mhc.org.sg
 என்ற மின்னஞ்சல் முகவரிக்கு விண்ணப்பத்தை அனுப்ப வேண்டும்.

பெயர், அடையாள அட்டை எண், கடவுச்சீட்டு எண், பயண தேதி ஆகியவற்றுடன் சிங்கப்பூரில் பணிபுரிவதற்கான அனுமதிச்சீட்டு, நீண்ட காலம் தங்கியிருக்க அனுமதிக்கும் அட்டை அல்லது நிரந்த்ரவாசத் தகுதி அட்டை அல்லது மாணவர் அனுமதி அட்டை போன்றவற்றில் ஒன்றை மின்னஞ்சல் வழியாக அனுப்பவேண்டும்.

அவர்கள் மலேசியாவுக்குத் திரும்புவதற்கு வழங்கப்படும் அனுமதி, மின்னஞ்சல் வழியாக அனுப்பப்படும். அதை மலேசிய குடிநுழைவு அதிகாரிகளிடம் அவர்கள் காண்பிக்க வேண்டும் என்றும் திரு வைத்தியநாதன் தெரிவித்தார்.

 சிங்கப்பூரிலிருந்து மலேசியாவுக்குத் திரும்புவோர் அவர்களது வீட்டில் தாமாக தனிமைப்படுத்திக்கொள்ள அனுமதிக்கப்பட மாட்டார்கள் என்றும் அவர்கள் அரசாங்க தனிமைப்படுத்தப்படும் நிலையம் அல்லது மருத்துவமனைக்கு அனுப்பப்படுவார்கள் என்றும் திரு வைத்தியநாதன் முன்பு குறிப்பிட்டிருந்தார்.

சிங்கப்பூரில் பணிபுரியும் மலேசியர்களில் இதுவரை சுமார் 900 பேர் தாயகம் திரும்புவதற்கு விண்ணப்பித்திருப்பதாக திரு இஸ்மாயில் குறிப்பிட்டார்.

சிங்கப்பூரில் ஏப்ரல் 7ஆம் தேதி முதல் நடப்பில் இருக்கும் கிருமிப் பரவலை முறியடிப்பதற்கான அதிரடி நடவடிக்கைகளைத் தொடர்ந்து, அதிக எண்ணிக்கையிலான மலேசிய ஊழியர்கள் தாயகத்துக்குத் திரும்புவர் என்று எதிர்பார்க்கப்படுகிறது.

இந்நிலையில், மலேசியாவில் இன்று புதிதாக 38 பேருக்கு மட்டுமே கிருமித்தொற்று உறுத்செய்யப்பட்டுள்ளது; புதிதாக உயிரிழப்பு எதுவும் பதிவாகவில்லை என்று மலேசிய சுகாதார அமைச்சின் பொதுச் செயலாளர் டாக்டர் நூர் ஹிஷாம் அப்துல்லா செய்தியாளர்களிடம் தெரிவித்தார்.

மலேசியாவில் இதுவரை 5,780 பேருக்கு கிருமித்தொற்று கண்டறியப்பட்டுள்ளது; கொவிட்-19ஆல் அங்கு 98 பேர் உயிரிழந்துள்ளனர்.


பெட்டாலிங் ஜெயா: ஈரச்சந்தை மீன்கடைக்காரருக்குத் தொற்று

பெட்டாலிங் ஜெயா: பெட்டாலிங் ஜெயா, ஓல்ட் டவுன் ஈரச் சந்தையில் மீன்கடை வைத்திருக்கும் 51 வயது ஆடவருக்கு கொவிட்-19 தொற்று இருப்பது உறுதிப்படுத்தப்பட்டதை

அடுத்து, கிருமி நாசினி கொண்டு சுத்தப்படுத்துவதற்காக அச்சந்தை தற்காலிகமாக மூடப்பட்டுள்ளது. மீன் பிரிவின் மற்ற 21 வர்த்தகர்கள் மற்றும் அவர்களது உதவியாளர்கள் பரிசோதனைக்கு செல்லுமாறு வலியுறுத்தப்பட்டுள்ளது.

மலேசியா: 67% குணமடைந்தனர்

புத்ராஜெயா: மலேசியாவில் நேற்று மேலும் 95 கொரோனா நோயாளிகள் குணமடைந்து வீடு திரும்பியுள்ளனர். இதனால் குணமடைந்தவர்களின் மொத்த எண்ணிக்கை 3,957ஆக உயர்ந்துள்ளது. இந்த எண்ணிக்கை தொற்று கண்டவர்களின் மொத்த எண்ணிக்கையில் 67.9 விழுக்காடாகும்.

நேற்று மேலும் 40 பேருக்குத் தொற்று உறுதிசெய்யப் பட்டதைத் தொடர்ந்து பாதிக்கப்பட்டவர்களின் எண்ணிக்கை 5820ஆக அதிகரித்துள்ளது. மொத்தம் 99 பேர் பலியாகினர்.

கட்டுப்பாட்டு உத்தரவை மீறிய துணை சுகாதார அமைச்சர்

ஈப்போ: மலேசியாவில் நடமாட்ட கட்டுப்பாட்டு உத்தரவு நடப்பில் இருக்கும்போது, துணை சுகாதார அமைச்சர் நூரி அஸ்மி கஜாலி, பேராக் மாநில நிர்வாக அதிகாரி ஆகிய இருவரும் கிட்டதட்ட 30 பேருடன் விருந்து நிகழ்ச்சி ஒன்றில் கலந்துகொண்ட புகைப்படம் வெளியானதைர் தொடர்ந்து அவர்கள் இருவர் மீதும் இன்று ஜெரிக் நீதிமன்றத்தில் குற்றம்சாட்டப்படவுள்ளது.


மலேசியாவில் குறிப்பிட்ட சில துறைகள் முழுத் திறனுடன் செயல்பட அனுமதி

மலேசியாவில் நடமாட்டக் கட்டுப்பாடு ஆணை நடப்பில் இருக்கும் இவ்வேளையில் பகுதி ஊழியர்களுடன் இயங்கி வரும் பல பொருளியல் பிரிவுகள், நாளை (ஏப்ரல் 29) முதல் கூடுதலான ஊழியர்களுடன் முழு திறனுடன் செயல்பட அனுமதிக்கப்படும் என்று மலேசியாவின் அனைத்துலக வர்த்தக, தொழில்துறை அமைச்சர் அஸ்மின் அலி தெரிவித்துள்ளார்.

ஆனால், அந்த நிறுவனங்கள், பாதுகாப்பான இடைவெளி நடவடிக்கை உள்ளிட்ட அரசாங்கத்தின் வழிகாட்டிக் குறிப்புகளைப் பின்பற்றி நடக்க வேண்டும் என்று அவர் வலியுறுத்தியுள்ளார். தவறினால், மூடல், சட்ட நடவடிக்கை உள்ளிட்ட நடவடிக்கைகள் எடுக்கப்படும் என்றும் அவர் எச்சரித்துள்ளார்.

செயல்படுவதற்கு ஏற்கெனவே அனுமதிக்கப்பட்டுள்ள நிறுவனங்கள் மீண்டும் விண்ணப்பிக்கத் தேவையில்லை என்று இன்று அவர் வெளியிட்ட அறிக்கை தெரிவித்தது.

மெஷினரி, விமான தொழில்துறை, ஏற்றுமதி சார்ந்த வாகன தொழில்துறை, சுரங்கப் பணிகள், சாய்வு பராமரிப்பு போன்ற பலவகையான கட்டுமானத் திட்டப்பணிகள், வன்பொருள், மின்னியல் மற்றும் மின்னணுவியல் கடைகள் போன்றவை பகுதி ஊழியர்களுடன் பாதி திறனுக்குச் செயல்பட அனுமதி அளிக்கப்பட்டிருந்தது.

நடமாட்டக் கட்டுப்பாடு நடப்புக்கு வந்து 42 நாட்களான நிலையில், இன்று மலேசியாவில் புதிதாக 31 கிருமித்தொற்று சம்பவங்கள் மட்டுமே பதிவாகின. கடந்த மாதம் 12ஆம் தேதிக்குப் பிறகு, இது ஆகக் குறைவான எண்ணிக்கை.

மலேசியாவில் மொத்தம் 5,851 பேருக்கு கிருமித்தொற்று ஏற்பட்டுள்ள நிலையில் இன்று புதிதாக பதிவு செய்யப்பட்டதையும் சேர்த்து மரண எண்ணிக்கை 100 ஆகியுள்ளது.

இதுவரை 4,032 பேர் குணமடைந்து வீடு திரும்பியுள்ளனர்.

தற்போது கொவிட்-19லிருந்து மீளும் நிலையில் இருப்பதாக மலேசிய அதிகாரிகள் குறிப்பிட்டுள்ளனர்.

நாட்டில் ஏற்பட்டுள்ள பொருளியல் நெருக்கடிகள் பற்றி நேற்று பிரதமர் முகைதீன் யாசினுடன் கலந்தாலோசித்த பிறகு இந்த அறிவிப்பை இன்று அமைச்சர் அஸ்மின் அலி வெளியிட்டுள்ளார்.


ஜோகூரில் 7,000 பேர் தனிமைப்படுத்தல்

ஜோகூர் முழுவதுமுள்ள 57 தனிமைப்படுத்தல் மையங்களில் சுமார் 7,145 பேர் தனிமைப்படுத்தப்பட்டுள்ளனர்.

அவர்களில் பெரும்பாலானோர் சிங்கப்பூரில் இருந்து திரும்பிய மலேசியர்கள் என்று ஜோகூர் சுகாதார மற்றும் சுற்றுப்புற குழுத் தலைவர் வித்யாநந்தன் கூறினார்.

“திங்கட்கிழமை முதல் ஒவ்வோர் நாளும் 400 மலேசியர்களை அனுமதிக்கத் தொடங்கினோம்,”

“பாதுகாப்பு காரணங்களுக்காக ஜோகூருக்குத் திரும்ப விரும்புபவர்களின் எண்ணிக்கையை நாங்கள் குறைக்க விரும்புகிறோம்.

“எங்கள் சுகாதார அமைப்பை நாங்கள் திணறடிக்க விரும்பவில்லை, முன்பு ஒருநாளுக்கு சுமார் ஆயிரத்திற்கும் மேற்பட்டவர்கள் மலேசிய திரும்பினர்,” என்று தி ஸ்டார் செய்தியிடம் அவர் சொன்னார்.

மாநிலம் முழுவதும் 110 தனிமைப்படுத்தல் மையங்கள் உள்ளதால், நாடு திரும்புபவர்களைத் தனிமைப்படுத்த போதுமான வசதிகள் இருப்பதாகவும் அவர் உறுதியளித்தார்.

இதற்கிடையே மலேசியாவில் கிருமித்தொற்றால் இன்று ஒருவர் பலியானதையடுத்து, மாண்டவர்களின் மொத்த எண்ணிக்கை 100ஐ எட்டியது.

இன்று புதிதாக 31 பேருக்குக் கிருமித்தொற்று உறுதி செய்யப்பட்டதையடுத்து, மொத்தமாக 5,851 பேர் பாதிக்கப்பட்டுள்ளனர். இதுவரை 4,032 பேர் குணமடைந்து வீடு திரும்பியுள்ளனர்.


ஜோகூரில் 7,000 பேர் தனிமைப்படுத்தல்

ஜோகூர் பாரு: ஜோகூர் முழுவதுமுள்ள 57 தனிமைப்படுத்தல் மையங்களில் சுமார் 7,145 பேர் தனிமைப்படுத்தப்பட்டுள்ளனர்.

அவர்களில் பெரும்பாலானோர் சிங்கப்பூரில் இருந்து திரும்பிய மலேசியர்கள் என்று ஜோகூர் சுகாதார மற்றும் சுற்றுப்புற குழுத் தலைவர் வித்யாநந்தன் கூறினார்.

“திங்கட்கிழமை முதல் ஒவ்வோர் நாளும் 400 மலேசியர்களை அனுமதிக்கத் தொடங்கினோம்,”

“பாதுகாப்பு காரணங்களுக்காக ஜோகூருக்குத் திரும்ப விரும்புபவர்களின் எண்ணிக்கையை நாங்கள் குறைக்க விரும்புகிறோம்.

“எங்கள் சுகாதார அமைப்பை நாங்கள் திணறடிக்க விரும்பவில்லை, முன்பு ஒருநாளுக்கு சுமார் ஆயிரத்திற்கும் மேற்பட்டவர்கள் மலேசியா திரும்பினர்,” என்று தி ஸ்டார் செய்தியிடம் அவர் சொன்னார்.

மாநிலம் முழுவதும் 110 தனிமைப்படுத்தல் மையங்கள் உள்ளதால், நாடு திரும்புபவர்களைத் தனிமைப்படுத்த போதுமான வசதிகள் இருப்பதாகவும் அவர் உறுதியளித்தார்.

இதற்கிடையே மலேசியாவில் கிருமித்தொற்றால் நேற்று ஒருவர் பலியானதையடுத்து, மாண்டவர்களின் மொத்த எண்ணிக்கை 100ஐ எட்டியது.

நேற்று புதிதாக 31 பேருக்குக் கிருமித்தொற்று உறுதி செய்யப்பட்டதையடுத்து, மொத்தமாக 5,851 பேர் பாதிக்கப்பட்டுள்ளனர். 4,032 பேர் குணமடைந்து வீடு திரும்பியுள்ளனர்.


மலேசிய சுகாதார துணையமைச்சருக்கு அபராதம்

கிரிக்: பேராக்கில் நடமாட்ட கட்டுப்பாட்டு உத்தரவை மீறியதாக சுகாதார துணையமைச்சர் நூர் அஸ்மி கஜாலி மற்றும் பேராக் ஆட்சிக்குழு உறுப்பினர் ரஜ்மான் ஜகாரியா ஆகியோர் மீது நேற்று காலை, கிரிக் நீதிமன்றத்தில் குற்றம் சாட்டப்பட்டது. இவ்விருவரும் தங்கள் மீதான குற்றச்சாட்டை ஒப்புக்கொண்டதைத் தொடர்ந்து அவர்களுக்கு தலா 1,000 ரிங்கிட் அபராதம் விதிக்கப்பட்டது. ஏப்ரல் 17ஆம் தேதி சமயப் பள்ளி ஒன்றுக்குச் சென்ற இவர்கள், சுமார்

30 பேருடன் உணவருந்திய புகைப்படம் வெளியானதைத் தொடர்ந்து அபராதம் விதிக்கப்பட்டுள்ளது.

நாடாளுமன்ற உறுப்பினர்களுக்கு கிருமித்தொற்று பரிசோதனை

பெட்டாலிங் ஜெயா: மலேசியாவில் வரும் 18ஆம் தேதி நடைபெறவுள்ள ஒருநாள் நாடாளுமன்ற கூட்டத்திற்கு முன்னர், அனைத்து உறுப்பினர்களும் கிருமித்தொற்றுக்கான பரிசோதனை செய்ய வேண்டும் என்று கூறப்பட்டுள்ளது.

“நடமாட்டக் கட்டுப்பாட்டு உத்தரவு நடப்பில் இருப்பதால், அனைத்து உறுப்பினர்களும் மே 14 முதல் 15 வரை நாடாளுமன்றத்தில் கிருமித்தொற்றுக்கான பரிசோதனை செய்துகொள்ள வேண்டும்,” என்று உறுப்பினர்களுக்கு அனுப்பப்பட்ட கடிதத்தில் செயலாளர் ரிதுவான் ரஹ்மத் குறிப்பிட்டுள்ளார்.


நாடாளுமன்ற உறுப்பினர்களுக்கு கிருமித்தொற்று பரிசோதனை

பெட்டாலிங் ஜெயா: மலேசியாவில் வரும் 18ஆம் தேதி நடைபெறவுள்ள ஒருநாள் நாடாளுமன்ற கூட்டத்திற்கு முன்னர், அனைத்து உறுப்பினர்களும் கிருமித்தொற்றுக்கான பரிசோதனை செய்ய வேண்டும் என்று கூறப்பட்டுள்ளது.

“நடமாட்டக் கட்டுப்பாட்டு உத்தரவு நடப்பில் இருப்பதால், அனைத்து உறுப்பினர்களும் மே 14 முதல் 15 வரை நாடாளுமன்றத்தில் கிருமித்தொற்றுக்கான பரிசோதனை செய்துகொள்ள வேண்டும்,” என்று உறுப்பினர்களுக்கு அனுப்பப்பட்ட கடிதத்தில் செயலாளர் ரிதுவான் ரஹ்மத் குறிப்பிட்டுள்ளார்.


மலேசியாவில் சில கட்டுப்பாடுகளுக்குத் தளர்வு

பெட்டாலிங் ஜெயா: மலேசியாவில் நடமாட்டக் கட்டுப்பாட்டு உத்தரவின் நான்காம் கட்டம் நேற்று தொடங்கிய நிலையில், அங்கு சில கட்டுப்பாடுகள் தளர்த்தப்பட்டுள்ளன.

இதற்கு முன்பு அத்தியாவசியப் பொருட்களை வாங்குவதற்கு ஒரு குடும்பத்திலிருந்து ஒருவர் மட்டுமே வெளியே செல்லமுடியும் என்ற கட்டுப்பாடு தளர்த்தப்பட்டு, ஒரு குடும்பத்திலிருந்து இருவர் செல்வதற்கு அனுமதியளிக்கப்பட்டுள்ளது. அவர்கள் ஒரே வீட்டில் தங்கியிருப்பவர்களாக இருக்க வேண்டியது அவசியம்.

அதே போல் வீட்டில் இருந்து 10 கிலோமீட்டர் தூரத்திற்கு மட்டும் தான் செல்லவேண்டும் என்ற கட்டுப்பாடும் தளர்த்தப்பட்டு

உள்ளதாகத் தற்காப்பு அமைச்சர் இஸ்மாயில் சப்ரி யாக்கோப் தெரிவித்தார்.

இதற்கிடையே, பொருளியல் நடவடிக்கைகள் முழுவீச்சில் தொடங்கிய 2 அல்லது 4 வாரங்களுக்குப் பிறகு பள்ளிகள் மீண்டும் திறக்கப்படுவதற்குப் பரிந்துரைக்கப்படும் என்று கல்வி அமைச்சு கூறியுள்ளது. பல தொழில் நிறுவனங்கள் செயல்படுவதற்கு அனுமதி அளிக்கப்பட்டுள்ளதால், பாலர் பராமரிப்பு மையங்கள் திறக்கப்படுவதற்கான பாதுகாப்பு விதிமுறைகள் குறித்து இன்று பரிசீலிக்கப்படும் என்றும் அவர் சொன்னார்.

மலேசியாவில் நேற்று மேலும் 94 பேருக்குத் தொற்று உறுதி செய்யப்பட்டது. அவர்களில் 72 பேர் இந்தோனீசியாவில் இருந்து திரும்பியவர்கள்.


குற்றச்சாட்டை மறுத்த பிகேஆர் கட்சி உறுப்பினர் புஷியா சாலே

கோலாலம்பூர்: அமைதியின்மையை ஏற்படுத்தும் வகையில் தமது ஃபேஸ்புக் பக்கம் வாயிலாக, பொய்ச் செய்தியை பரப்பியதாக தன் மீது சுமத்தப்பட்ட குற்றச்சாட்டை மறுத்துள்ளார் பி.கே.ஆர் கட்சியின் குவாந்தான் நாடாளுமன்ற உறுப்பினர் புஷியா சாலே.

ஜோகூர் பாரு சுங்க, குடிநுழைவு, தடுப்பு மையத்தில் கலவரம் ஏற்பட்டது போன்ற தோற்றத்தை வெளிப்படுத்திய காணொளியைப் பகிர்ந்ததைத் தொடர்ந்து அவர் மீது இக்குற்றச்சாட்டு கொண்டுவரப்பட்டது. இக்குற்றச்சாட்டு நிரூபிக்கப்பட்டால் அவருக்கு ஈராண்டுகள் வரை சிறைத் தண்டனை விதிக்கப்படக்கூடும்.


மலேசியாவில் பெரும்பாலான பொருளியல் நடவடிக்கைகளுக்கு மே 4 முதல் அனுமதி

மலேசியாவில் கிட்டத்தட்ட அனைத்து பொருளியல் நடவடிக்கைகளும் வரும் திங்கட்கிழமை (மே 4) முதல் சில சுகாதார நெறிமுறைகளுக்குட்பட்டு மீண்டும் செயல்படத் தொடங்கும் எனப் பிரதமர் முகைதீன் யாசின் அறிவித்துள்ளார்.

“தரவுகளின் அடிப்படையில் சுகாதார அமைச்சின் அறிவுறுத்தல்களின்படியும் உலக சுகாதார அமைப்பின் நெறிமுறையுடனும் அரசாங்கம் அதன் பொருளியல் துறைகளைக் கடுமையான சுகாதார நெறிமுறைகளோடு திறக்க முடிவு செய்யப்பட்டுள்ளது,” என்று தொலைக்காட்சியில் நிகழ்த்திய மே தின உரையில் அவர் சொன்னார்.

கிருமிப் பரவலைக் கட்டுப்படுத்தும் விதமாக மலேசியாவில் மார்ச் 18ஆம் தேதி முதல் நடமாட்டக் கட்டுப்பாடு ஆணை நடைமுறைப்படுத்தப்பட்டது.

அதனால் மலேசியா நாளொன்றுக்கு 2.4 பில்லியன் ரிங்கிட் (S$ 800 மில்லியன்) இழப்பைச் சந்தித்ததாகப் பிரதமர் கூறினார். தற்போது மொத்த இழப்பு 63 பில்லியன் ரிங்கிட்டாக மதிப்பிடப்பட்டுள்ளது.

இந்த நடவடிக்கை நீட்டிக்கப்பட்டால், மேலும் 35 பில்லியன் ரிங்கிட் இழப்பு ஏற்படும் என்றும் அவர் சொன்னார்.

மேலும், கடந்த 16 நாட்களாக, தொற்றால் பாதிக்கப்பட்டவர்களின் எண்ணிக்கை தொடர்ந்து இரட்டை இலக்கத்தில் உள்ள நிலையில், பொருளியல் நடவடிக்கைகளுக்கு அனுமதி அளிக்கப்பட்டுள்ளது.

உணவகங்களில் உணவருந்தலாம்
 திங்கட்கிழமை முதல் உணவகங்களில் வாடிக்கையாளர்கள் உணவருந்துவதற்கு அனுமதிக்கப்பட்டுள்ளது. உணவகங்களில் மேசைகள் 2 மீட்டர் இடைவெளியில் போடப்பட்டிருக்க வேண்டும்.

உணவகங்கள் வாடிக்கையாளர்களின் பெயர்களைப் பதிவு செய்ய வேண்டும். மேலும் அவர்களின் உடல் வெப்பநிலையையும் பரிசோதிக்க வேண்டும்.

உணவக ஊழியர்கள் முகக் கவசம் அணிந்திருக்க வேண்டியது அவசியம்.

* பொதுமக்கள் திறந்தவெளியில் தனியாகவோ அல்லது அதிகபட்சம் 10 பேருடனோ சமூக இடைவெளியைப் பின்பற்றி உடற்பயிற்சிகளில் ஈடுபடலாம்.
 * சைக்கிளோட்டம், பேட்மிண்டன் போன்ற விளையாட்டுகளுக்கு அனுமதி உண்டு.

அனுமதி மறுப்பு
 * காற்பந்து, ரக்பி விளையாட்டுகளுக்கு அனுமதியில்லை.
 * வேலைக்கு செல்வதைத் தவிர மாநிலங்களுக்கிடையிலான போக்குவரத்துக்குத் தொடர்ந்து அனுமதி மறுக்கப்பட்டுள்ளது.
 * பெரிய அளவில் கூட்டங்கள் கூடக்கூடிய திரையரங்குகள், இரவு விடுதிகள் பொழுதுபோக்கு மையங்கள், கண்காட்சிகள், சமய நிகழ்ச்சிகள், விருந்துகள், திறந்த இல்ல உபசரிப்பு போன்றவற்றிற்கு அனுமதி கிடையாது.
 * பள்ளிகள் மற்றும் உயர் கல்வி நிலையங்கள் தொடர்ந்து மூடப்பட்டிருக்கும்.


சிங்கப்பூரில் இருந்து ஜோகூர் திரும்பிய மலேசியர் மூவருக்குக் கிருமித்தொற்று

சிங்கப்பூரில் இருந்து நாடு திரும்பிய மலேசியர்களில் மூவர் கொரோனா கிருமித்தொற்றால் பாதிக்கப்பட்டிருப்பதாக ஜோகூர் மாநில அரசு இன்று (மே 1) தெரிவித்தது.

இதையடுத்து, அம்மூவரும் தனிமைப்படுத்தப்பட்டிருப்பதாக மாநில சுகாதார, சுற்றுக்சூழல் குழுத் தலைவர் ஆர்.வித்யநந்தன் கூறியதாக ‘மலாய் மெயில்’ செய்தி வெளியிட்டுள்ளது.

இதையடுத்து, ஜோகூர் மாநிலத்தில் கிருமித்தொற்றால் பாதிக்கப்பட்டோர் எண்ணிக்கை 663ஆக உயர்ந்தது.

கிருமித்தொற்றால் அங்கு எவரும் உயிரிழக்கவில்லை. இதுவரை 382 பேர் அந்நோய்த் தொற்றில் இருந்து தேறிவிட்டதாகத் தெரிவிக்கப்பட்டது.

இந்நிலையில், மலேசியாவில் இன்று புதிதாக 69 பேருக்கு கிருமித்தொற்று உறுதி செய்யப்பட்டுள்ளதையடுத்து அங்கு கொவிட்-19ஆல் பாதிக்கப்பட்டவர்களின் எண்ணிக்கை 6,071 ஆகியுள்ளது.

இன்று பதிவானவற்றில் 12 சம்பவங்கள் வெளிநாட்டிலிருந்து வந்தவர்களுக்கு ஏற்பட்டது.

மலேசியாவில் இதுவரை 4,210 பேர் கிருமித்தொற்றிலிருந்து குணமடைந்துள்ளனர்.

மருத்துவமனையில் சிகிச்சை பெற்று வரும் 1,758 பேரில் 37 பேர் தீவிர சிகிச்சைப் பிரிவில் உள்ளனர்; அவர்களில் 14 பேருக்கு செயற்கை சுவாசக் கருவி பொருத்தப்பட்டுள்ளது.

அங்கு கிருமித்தொற்றால் மேலும் ஒருவர் உயிரிழந்ததையடுத்து, பலி எண்ணிக்கை 103 ஆகியுள்ளது. உயிரிழந்த 103வது நபர் 66 வயது மலேசிய ஆடவர் என்றும் அவர் புற்றுநோயால் பாதிக்கப்பட்டிருந்தார் என்றும் தெரிவிக்கப்பட்டது.


மொழி பெயர்ப்பாளர் இல்லாததால் சிறை சென்ற இந்தியர்

கோலாலம்பூர்: மலேசியாவில் நடமாட்ட கட்டுப்பாட்டு உத்தரவை மீறிய உத்தரபிரதேசத்தை சேர்ந்த 35 வயதுடைய துஃபைல் அகமட் என்ற ஆடவருக்கு எதிரான குற்றச்சாட்டு குறித்து விளக்கம் அளிப்பதற்கு நீதிமன்றத்தில் மொழி

பெயர்ப்பாளர் இல்லாத காரணத்தினால் அவர் சிறைக்கு அனுப்பப்பட்டார். இந்த விவகாரத்தை வழக்கறிஞர் ரஜ்பால் சிங் மலேசிய வழக்கறிஞர் மன்றத்தின் கவனத்திற்கு கொண்டு சென்றதைத் தொடர்ந்து திங்கட்கிழமை மே 4ஆம் தேதியன்று பிணை அனுமதிக்காக துஃபைல் நீதிமன்றத்தில் நிறுத்தப்படுவார் எனக் கூறப்பட்டது.


மலேசியாவில் கட்டுப்பாடுகளை நீட்டிக்க கோரி 210,000 பேர்  இணையத்தில் மனு

மலேசியாவில் நடமாட்டக் கட்டுப்பாடுகளைத் தளர்த்தக்கூடாது என்று அரசாங்கத்தை வலியுறுத்தும் இணைய மனுவில் சுமார் 210,000 பேர் கையெழுத்திட்டுள்ளனர்.

மலேசியப் பிரதமர் முகைதீன் யாசின் தனது மே தின உரையில் பொருளியல் நடவடிக்கைகள் திங்கட்கிழமை முதல் செயல்படத் தொடங்கும் என்று அறிவித்தார்.

ஆனால் இக்கட்டுப்பாடுகள் தளர்த்தப்பட்டால், மற்ற நாடுகளைப் போல் மலேசியாவிலும் மீண்டும் கிருமித்தொற்று தலையெடுக்கக்கூடும் என்று இணைய மனுவில் கவலை தெரிவிக்கப்பட்டிருந்தது.

மலேசியாவில் மார்ச் 18ஆம் தேதி முதல் நடமாட்ட கட்டுப்பாட்டு ஆணை நடப்பில் உள்ளது.

இதற்கிடையே, கடந்த இரண்டு வாரங்களாக இரட்டை இலக்கத்தில் இருந்த புதிதாக பாதிக்கப்பட்டவர்களின் எண்ணிக்கை இன்று 100ஐ கடந்தது.

இன்று கிருமித்தொற்று கண்டறியப்பட்ட 105 பேரில் 11 பேர் மட்டுமே வெளிநாட்டில் இருந்து வந்தவர்கள் என்பது குறிப்பிடத்தக்கது. கோலாலம்பூரின் ஜாலான் அம்பாங்கில் உள்ள கட்டுமானத் தலம் ஒன்றில் 27 பேருக்கு கிருமித்தொற்றி இருப்பது கண்டுபிடிக்கப்பட்டுள்ளதாகத் தெரிவிக்கப்பட்டது.

இதனையடுத்து, மலேசியாவில் கிருமித்தொற்று கண்டறியப்பட்டவர்களின் எண்ணிக்கை 6,176 ஆகியுள்ளது.

இதுவரை 4,326 பேர் குணமடைந்து வீடு திரும்பியுள்ளனர். புதிதாக கொவிட்-19 தொடர்பிலான மரணங்கள் பதிவாகாத நிலையில் அங்கு கிருமித்தொற்றால் உயிரிழந்தோர் எண்ணிக்கை 103ஆக உள்ளது.

கொரோனா கிருமிப் பரவலைக் கட்டுப்படுத்தும் நடவடிக்கைகளின் ஒருபகுதியாக மலேசியாவில் தங்கியிருக்கும் சட்டவிரோத குடியேறிகள் எனப்படும் முறையான ஆவணமற்ற வெளிநாட்டினரைச் சுற்றி வளைக்கும் முயற்சியில் மலேசிய அதிகாரிகள் ஈடுபட்டுள்ளதாக மலேசியாவின் தலைமை போலிஸ் அதிகாரி இன்று சொன்னார்.

“ஏனெனில் அவர்கள் அடையாளம் காணப்பட்ட இடங்களை விட்டு வெளியேறினால் அவர்களைக் கண்டுபிடிப்பது எங்களுக்குக் கடினமாக இருக்கும்,” என்றார் தலைமை போலிஸ் அதிகாரி அப்துல் ஹமீது பதோர்.


மலேசியாவில் 2வது நாளாக அதிகரித்த கிருமித் தொற்று

கோலாலம்பூர்: மலேசியாவில் புதிதாக 122 பேருக்குக் கிருமித்தொற்று உறுதி செய்யப்பட்டதாக இன்று அந்நாட்டின் சுகாதார அமைச்சு அறிவித்தது. ஒரே நாளில் பாதிக்கப்பட்டோர் எண்ணிக்கை இன்று இரண்டாவது நாளாக மூன்று இலக்கத்தில் தொடர்ந்தது. நேற்று அந்த எண்ணிக்கை இரு வாரங்களுக்குப் பிறகு நூறை க் கடந்தது.
 சனிக்கிழமை பாதிக்கப்பட்டவர்களின் எண்ணிக்கை 105.

புதிய 122 சம்பவங்களில் 52 சம்பவங்கள் வெளிநாட்டிலிருந்து வந்தவர்களுடன் தொடர்புடையவை என்றும் எஞ்சியவை உள்நாட்டில் பரவியவை என்றும் சுகாதார அமைச்சின் தலைமை இயக்குநர் டாக்டர் நூர் ஹிஷாம் அப்துல்லா தெ ரிவித்தார். மலேசியாவில் இதுவரை 6,298 கிருமித்தொற்று சம்பவங்கள் பதிவாகி உள்ளதாகவும் இவர்களில் 1,780 பேர் மருத்துவமனைகளில் சிகிச்சை பெற்று வருவதாகவும் அவர் கூறினார்.

மரணமடைந்தோர் எண்ணிக்கை யும் அதிகரித்து 105 ஆகியுள்ளது. ஏற்கெனவே 103 பேர் உயிரிழந்த நிலையில் மேலும் இருவர் கொவிட்-19 கிருமிக்குப் பலியாகிவிட்டதாக இன்று அறிவிக்கப்பட்டது. நோய் பாதிப்பிலிருந்து 87 பேர் குணமடைந்து வீடு திரும்பிவிட்டதாகவும் இவர்களையும் சேர்த்து இதுவரை 4,413 பேர் குணமடைந் து உள்ளதாகவும் இது பாதிக்கப்பட்டோரின் மொத்த எண்ணிக்கையில் 70 விழுக்காடு என்றும் டாக்டர் நூர் ஹிஷாம் தெரிவித்துள்ளார்.


மலேசியாவில் 2வது நாளாக அதிகரித்த கிருமித்தொற்று

கோலாலம்பூர்: மலேசியாவில் புதிதாக 122 பேருக்குக் கிருமித்தொற்று உறுதி செய்யப்பட்டதாக நேற்று அந்நாட்டின் சுகாதார அமைச்சு அறிவித்தது. ஒரே நாளில் பாதிக்கப்பட்டோர் எண்ணிக்கை நேற்று இரண்டாவது நாளாக மூன்று இலக்கத்தில் தொடர்ந்தது. நேற்று முன்தினம் அந்த எண்ணிக்கை இரு வாரங்களுக்குப் பிறகு நூறைக் கடந்தது. சனிக்கிழமை பாதிக்கப்பட்டவர்களின் எண்ணிக்கை 105.

புதிய 122 சம்பவங்களில் 52 சம்பவங்கள் வெளிநாட்டிலிருந்து வந்தவர்களுடன் தொடர்புடையவை என்றும் எஞ்சியவை உள்நாட்டில் பரவியவை என்றும் சுகாதார அமைச்சின் தலைமை இயக்குநர் டாக்டர் நூர் ஹிஷாம் அப்துல்லா தெரிவித்தார். மலேசியாவில் இதுவரை 6,298 கிருமித்தொற்று சம்பவங்கள் பதிவாகி உள்ளதாகவும் இவர்களில் 1,780 பேர் மருத்துவமனைகளில் சிகிச்சை பெற்று வருவதாகவும் அவர் கூறினார்.

மரணமடைந்தோர் எண்ணிக்கையும் அதிகரித்து 105 ஆகியுள்ளது. ஏற்கெனவே 103 பேர் உயிரிழந்த நிலையில் மேலும் இருவர் கொவிட்-19 கிருமிக்குப் பலியாகிவிட்டதாக நேற்று அறிவிக்கப்பட்டது.

நோய் பாதிப்பிலிருந்து 87 பேர் குணமடைந்து வீடு திரும்பிவிட்டதாகவும் இவர்களையும் சேர்த்து இதுவரை 4,413 பேர் குணமடைந்து உள்ளதாகவும் இது பாதிக்கப்பட்டோரின் மொத்த எண்ணிக்கையில் 70 விழுக்காடு என்றும் டாக்டர் நூர் ஹிஷாம் தெரிவித்துள்ளார்.


கட்டுப்பாடுகளைத் தளர்த்த ஏழு மாநிலங்கள் தயக்கம்

பெட்டாலிங் ஜெயா: நடமாட்டக் கட்டுப்பாட்டு உத்தரவின் சில அம்சங்களைத் தளர்த்த கூட்டரசாங்கம் அறிவித்த முடிவை மலேசியாவின் ஏழு மாநிலங்கள் ஏற்கவில்லை. கொவிட்-19 கிருமித்தொற்று பரவாமல் தடுக்க கட்டுப்பாடுகள் நீடிப்பது அவசியம் என்று அவை கருதுகின்றன.

கட்டுப்பாட்டுத் தளர்வுகள் கடந்த வெள்ளிக்கிழமை அறிவிக்கப்பட்டன. அதற்கிணங்க இன்று திங்கட்கிழமை முதல் வர்த்தக நிறுவனங்கள் மீண்டும் திறக்க அனுமதிக்கப்படும். மக்கள் வேலைக்குச் செல்லவும் உணவகங்களில் அமர்ந்து சாப்பிடவும் அனுமதிக்கப்படுவார்கள். இருப்பினும் அந்த சமயங்களில் அவர்கள் சமூக இடைவெளியை அவசியம் கடைப்பிடிக்க வேண்டும் என்று வலியுறுத்தப்பட்டு உள்ளது.

ஆனால், கட்டுப்பாட்டுத் தளர்வுகளை கெடா மாநிலம் உடனடியாக அமல்படுத்தாது என்றும் நாளை செவ்வாய்க்கிழமை மாநில நடவடிக்கைக் குழு நடத்தவிருக்கும் சந்திப்புக் கூட்டத்தில் இதுகுறித்த இறுதி முடிவு எடுக்கப்படும் என்றும் அம்மாநில முதலமைச்சர் முக்ரிஸ் மகாதீர் அறிவித்திருக்கிறார். கடந்த புதன்கிழமை வரையில் எந்தவிதப் புதிய கொவிட்-19 பாதிப்புகளும் அற்ற பச்சை நிற மண்டலமாக கெடா அறிவிக்கப்பட்டிருக்கிறது.

சிலாங்கூர் மாநில முதலமைச்சர் அமிருதின் ஷாரியும் கட்டுப்பாட்டுத் தளர்வுகளை அமல்படுத்தப்போவதில்லை என்று அறிவித்துள்ளார். எந்தத் தொழில்களை முதலில் அனுமதிப்பது என்பது குறித்த முடிவுகள் எடுக்கப்படும் என்றும் அதற்கேற்ப உள்ளூர் நிர்வாக மன்றங்களும் தயாராக வேண்டியதிருக்கிறது என்றும் அவர் தெரிவித்துள்ளார்.

நெகிரி செம்பிலான் மாநிலம் உணவு, பானங்களை கடையில் அமர்ந்து சாப்பிட விதித்த தடை நீடிக்கும் என்றும் விளையாட்டு உள்ளிட்ட சமூக நடவடிக்கைகள் மீண்டும் தொடங்க அனுமதிக்கப்படாது என்றும் அறிவித்துள்ளது. இதேபோல சாபா, சரவாக், பினாங்கு, பாகாங் ஆகிய மாநிலங் களும் புதிய தளர்வுகளை அனுமதிக்காமல் வெவ்வேறு கட்டுப்பாட்டு நடவடிக்கைகளில் தீவிரம் காட்டி வருகின்றன.

இம்மாதம் 12ஆம் தேதி வரை நடமாட்ட கட்டுப்பாடுகளை விதித்த மலேசிய அரசாங்கம் திடீரென ஒரு வாரத்திற்கு முன்னரே அவற்றைத் தளர்த்த முன்வந்திருப்பதற்கு பலத்த எதிர்ப்பு கிளம்பி உள்ளது. கிருமித்தொற்றைக் கட்டுப்படுத்த கடுமையான கட்டுப்பாடுகள் நீடிக்க வேண்டும் என வலியுறுத்தும் மனுவில் கிட்டத்தட்ட 400,000 பேர் கையெழுத்திட்டுள்ளனர். இந்நிலையில், இன்று முதல் காரில் பயணம் செய்யும் நான்கு பேரும் ஒரே வீட்டில் உள்ளவர்ககளாக இருப்பது அவசியம் என்றும் அவர்கள் சமூக இடைவெளியைக் கடைப்பிடிக்க வேண்டும் என்றும் மலேசிய மூத்த அமைச்சர் இஸ்மாயில் சாப்ரி யாக்கோப் கூறியுள்ளார்.

பொதுப் போக்குவரத்திலும் சமூக இடைவெளி உத்தரவு பின்பற்றப்படவேண்டும் என அறிவிக்கப்பட்டு உள்ளது. அதன்படி, பேருந்து, ரயில்களில் பயணம் செய்ய அனுமதிக்கப்பட்டிருந்த அளவில் பாதி மட்டுமே பயணம் செய்ய முடியும்.

உதாரணமாக 40 பேர் பயணம் செய்ய அனுமதிக்கப்பட்ட பேருந்தில் இனி 20 பேர் மட்டுமே அனுமதிக்கப்படுவர் என்று திரு இஸ்மாயில் கூறி உள்ளார்.


கட்டுப்பாடுகளை மீறிய அம்னோ தலைவரின் மகள், மருமகன்

கோலாலம்பூர்: நடமாட்டக் கட்டுப்பாட்டு உத்தரவை மீறியதாக முன்னாள் மலேசிய துணைப் பிரதமர் ஸாஹிட் ஹமிடியின் மகள் மற்றும் மருமகன் மீது குற்றம் சாட்டப்பட உள்ளதாக மலேசிய ஊடகங்கள் தெரிவித்து உள்ளன. திருவாட்டி நூருல் ஹிடாயா, திரு சைஃபுல் நிஸாம் ஆகிய இருவர் மீதும் தொற்றுநோய் பரவலைத் தடுப்பது மற்றம் கட்டுப்படுத்துவது தொடர்பான சட்டத்தின்கீழ் நாளை செவ்வாய்க்கிழமை குற்றம் சாட்டப்படும் என தெரிகிறது. இது குறித்த முடிவை தலைமைச் சட்ட அதிகாரி அலுவலகம் எடுத்துள்ளதாகவும் கோலாலம்பூர் நீதிமன்றத்தில் அவ்விருவர் மீதும் குற்றம்

சாட்டப்படும் என்றும் புக்கிட் அம்மான் குற்றப் புலனாய்வுப் பிரிவு தலைவர் ஹூசிர் முகமது நேற்று கூறினார்.

இந்தக் குற்றத்திற்கான தண்டனை ஆயிரம் ரிங்கிட் அபராதம் அல்லது ஆறு மாதச் சிறை. முன்னாள் துணைப் பிரதமரான திரு ஹமிடி, அம்னோவின் தற்போதைய தலைவர் என்பது குறிப்பிடத்தக்கது.


மலேசியா: மே 18ஆம் தேதி ஒருநாள்  மட்டும் நாடாளுமன்றம் கூடும்

பெட்டாலிங் ஜெயா: மலேசியாவில் நாடாளுமன்றத்தைப் பல நாட்களுக்கு நடத்தவேண்டும் என்று பக்கத்தான் ஹரப்பான் கூட்டணி கோரிக்கை விடுத்துள்ளது.

ஆனால் மே 18 ஆம் தேதி ஒரு நாள் மட்டும் நாடாளு மன்றத்தை நடத்த எடுக்கப்பட்ட முடிவில் மாற்றமில்லை என்று பிரதமர் துறையைச் சேர்ந்த அமைச்சர் தக்யுதீன் ஹாசன் தெரிவித்தார். மே 18 முதல் இரண்டு வாரங்களுக்கு நாடாளுமன்றத்தை நடத்த வேண்டும் என்று பக்கத்தான் மன்றம் தெரிவித்து இருப்பதை அரசாங்கம் கவனத்தில் ெகாண்டுள்ளது என்று அறிக்கை ஒன்றில் அவர் தெரிவித்தார்.

இருந்தாலும் நாடாளுமன்றத்தை அதிக நாட்களுக்கு நடத்தி அதன் மூலம் கொரோனா கிருமித்தொற்றுக்கு இடம்கொடுத்துவிடக்கூடாது என்பதால் அரசாங்கம் இதில் முன்னெச்சரிக்கையுடன் நடந்துகொள்வதாகவும் அவர் விளக்கம் அளித்தார்.


நடமாட்ட கட்டுப்பாடுகளை மீறிய அம்னோ தலைவரின் மகளுக்கு அபராதம்

மலேசியாவின் நடமாட்ட கட்டுப்பாட்டு தொடர்பான சட்டத்தை மீறியதன் தொடர்பில் அம்னோ கட்சித் தலைவர் அகமது ஸாஹிட் ஹமிடியின் மகளுக்கும் மருமகனுக்கும் ஆளுக்கு 800 ரிங்கிட் ( 262.45 வெள்ளி) அபராதம் விதிக்கப்பட்டுள்ளது.

நுருல்ஹிடயா அகமது ஸாஹிட்டையும் சைபுல் நிஸாம் முகம்மது யூசுப்பையும் மலேசியாவின் தலைமைச் சட்ட அலுவலகம் மே 2ஆம் தேதியன்று குற்றஞ்சாட்ட போலிசாரைக் கோரியதை அடுத்து இந்த முடிவு வெளிவந்தது.

மேஜிஸ்டிரேட் ஷா வீரா அப்துல் ஹலிம்மிற்கு முன்னிலையில் குற்றச்சாட்டுகள் வாசிக்கப்பட்டதை அடுத்து அவ்விருவரும் தங்களது குற்றங்களை ஒப்புக்கொண்டனர்.

கஜாங்கிலுள்ள ஜாலான் பாயு நியாமான் கன்ட்ரி ஹைட்ஸிலுள்ள ஒரு வீட்டிலிருந்து அவ்விருவர் புத்ராஜெயாவிலுள்ள சுற்றுப்புற துறை அலுவலகத்திற்கு ஏப்ரல் 20ஆம் தேதி காலை ஒன்பது மணிக்குச் சென்றதை அவர்கள் ஒப்புக் கொண்டனர்.

மலேசியாவின் நடமாட்டக் கட்டுப்பாட்டுச் சட்டத்தை மீறுவோருக்கு அதிகபட்சமாக 1,000 ரிங்கிட் அபராதமும் ஆறு மாதச் சிறைத்தண்டனையும் விதிக்கப்படும். அந்தச் சட்டத்தின்படி பொதுமக்கள் உணவு, வீட்டுப் பொருட்கள் மற்றும் மருந்துப் பொருட்களை வாங்குவதற்கு அனுமதி உள்ளது. இந்தக் கட்டுப்பாடுகளில் சில இவ்வாரம் திங்கட்கிழமை முதல் தளர்த்தப்பட்டுள்ளன.


சாபா முதல்வர்: பொருளியலை மீட்க மக்களின் உயிரை விலையாகக் கொடுப்பதா?

கோலாலம்பூர்: நடமாட்டக் கட்டுப்பாட்டு உத்தரவைத் தளர்த்துவதில் மலேசியாவின் கூட்டரசாங்கத்திற்கும் சில மாநில அரசாங்கங்களுக்கும் இடையில் கருத்து மோதல்கள் நீடிக்கின்றன. மலேசியாவில் நிபந்தனையுடனான நடமாட்டுக் கட்டுப்பாட்டு உத்தரவு நேற்று முன்தினம் நடப்புக்கு வந்தது.

சுகாதாரப் பராமரிப்பு முன்னெச்சரிக்கை நடவடிக்கைகளைக் கைவிடாமல் பெரும்பாலான வர்த்தகங்கள் இயங்க அனுமதி அளிக்கப்பட்டுள்ளது. கடைகள், அலுவல கங்கள் திறக்கப்பட்டாலும் மக்கள் வீட்டிலேயே இருக்க வேண்டும் என தெரிவிக்கப்பட்டுள்ளது. அதனைத் தொடர்ந்து நேற்றும் நேற்று முன்தினமும் சாலையில் வாகனப் போக்குவரத்து 30 விழுக்காடு கூடியது. அடகுக் கடைகளிலும் வங்கிகளிலும் கூட்டம் காணப்பட்டது.

இருப்பினும் கொவிட்-19 கிருமித்தொற்று முற்றாக அடங்காத நிலையில் கட்டுப்பாடுகளை தளர்த்த சாபா, சரவாக், பினாங்கு உள்ளிட்ட எட்டு மாநிலங்கள் முன்வரவில்லை.

ஆனால், கூட்டரசாங்கத்தின் உத்தரவை அமல்படுத்தத் தவறும் மாநிலங்கள் மீது சட்ட நடவடிக்கை எடுக்கப்படும் என்று பிரதமருக்கு அடுத்த நிலையில் இருக்கும் மூத்த அமைச்சர் அஸ்மின் அலி எச்சரித்து இருந்தார்.

அதற்குப் பதிலளித்த பினாங்கு முதலமைச்சர் சோவ் கோன் இயோ, எந்த நடவடிக்கையையும் சந்திக்கத் தயார் என கூறினார். 1.8 மில்லியன் பினாங்கு மக்களைக் காப்பாற்ற எந்த நடவடிக்கையையும் எதிர்கொள்ளத் தயார் என நேற்று அவர் தமது ஃபேஸ்புக்கில் தெரிவித்திருந்தார். சாபா முதலமைச்சர் ஷஃபீ அப்தாலும் இதேபோன்ற கருத்தை கூறினார். “சட்டம் பேசு

வதற்கான நேரமல்ல இது. சாபா மக்களை பாதுகாக்க நாங்கள் முயன்று வருகிறோம். மக்களின் உயிரை விலையாகக் கொடுத்து பொருளியலை மீட்க நாங்கள் தயாராக இல்லை. நடவடிக்கைக்குப் பயந்து கட்டுப்பாடுகளைத் தளர்த்துவதன் மூலம் யாராவது உயிரிழந்தால் அதற்கு யார் பொறுப்பு?,” என்று அவர் வினவினார். சிலாங்கூர் முதல்வர் அம்ருதின் ஷாரி, புதிய உத்தரவின் சில அம்சங்களை மட்டுமே கடைப்பிடிக்க இயலும் என்று தெரிவித்துள்ளார்.

இந்நிலையில், வர்த்தகங்களை மீண்டும் தொடங்குவதற்கான முடிவு குறித்து மாநில அரசாங்கங்களுடன் பிரதமர் கலந்து பேசவில்லை என்றும் தன்னிச்சையான முடிவுகளை எடுக்க மாநில அரசுகளுக்கு உரிமை உண்டு என்றும் எதிர்த்தரப்பு தலைவர் அன்வார் இப்ராகிம் தெரிவித்துள்ளார்.


ஜோகூருக்குள் நுழைவோருக்கான கட்டுப்பாட்டில் தளர்வு இல்லை

ஜோகூர் வழியாக நாட்டுக்குள் நுழையும் மலேசியர்களும் பிற வெளிநாட்டினரும் தனிமைப்படுத்தப்படுவது கட்டாயம் என்னும் நிலைமையில் மாற்றமில்லை என்று ஜோகூர் முதலமைச்சர் ஹஸ்னி முகம்மது தெரிவித்துள்ளார்.

திங்கட்கிழமை முதல் நிபந்தனையுடனான நடமாட்டக் கட்டுப்பாடு நடப்புக்கு வந்தாலும் எல்லைப் பாதுகாப்பில் தமது மாநிலம் கவனமாக இருப்பதாக அவர் குறிப்பிட்டார்.

ஜோகூர் வழியாக எத்தனை பேர் நுழைந்தாலும் அத்தனை பேரையும் தனிமைப்படுத்துவதற்கான வசதி உள்ளதாக நேற்று முன்தினம் கோட்டா இஸ்கந்தரில் நடைபெற்ற செய்தியாளர் கூட்டத்தில திரு ஹஸ்னி கூறினார். சாபா, சரவாக் மாநிலங்களிலிருந்து ஜோகூருக்குள் நுழைவோருக்கும் தனிமைப்படுத்தல் உத்தரவு பொருந் தும் என்றார் அவர்.


கொரோனா கிருமிப்பரவலால் மலேசியாவில் இதுவரை 107 பேர் பலி

மலேசியாவில் புதிதாக 45 பேருக்கு கொவிட்-19 கிருமித்தொற்று பதிவாகியுள்ளது. இதனால் அந்நாட்டின் ஒட்டுமொத்த கிருமித்தொற்றுகளின் எண்ணிக்கை 6,428க்கு உயர்ந்துள்ளது.

அத்துடன் மேலும் ஒருவர் மாண்டதை அந்நாட்டின் சுகாதார அமைச்சு உறுதி செய்திருக்கிறது. இதனுடன் மலேசியாவில் இந்நோயால் உயிரிழந்தோரின் எண்ணிக்கை 107ஐ எட்டியது.

இன்றுடன் மலேசியாவின் நடமாட்டக் கட்டுப்பாட்டுச் சட்டத்தின் அறிமுகம் செய்யப்பட்டு 50 நாட்கள் ஆகிவிட்டன.

அத்துடன் கொவிட்-19 கிருமித்தொற்றால் புதிதாக இருவர் உயிரிழந்துள்ளனர். இவர்களில் ஒருவர் 97 வயது மூதாட்டி; மற்றொருவர் 73 வயது ஆடவர்.


மலேசியா: தனிமை மையங்களில் இருந்து 147 பேர் தப்பி ஓட்டம்

பெட்டாலிங் ஜெயா: தனிமைப்படுத்தல் மையங்களில் இருந்து 147 பேர் தப்பி ஓடிவிட்டதாக மலேசிய சுகாதார அமைச்சின் தலைமை இயக்குநர் டாக்டர் நூர் ஹிஷாம் அப்துல்லா நேற்று செய்தியாளர்களிடம் கூறினார்.

தப்பியவர்களில் பெரும்பாலானோர் கட்டுமானத் துறையைச் சேர்ந்தவர்கள் என்றும் அவர் தெரிவித்தார்.

“இந்த 147 பேருக்கும் கிருமித்தொற்று இல்லை என்று உறுதி செய்யப்பட்டுவிட்டது. இருப்பினும் அவர்கள் அனைவரும் 14 நாட்கள் தனிமையில் இருக்க உத்தரவு பிறப்பிக்கப்பட்டு தனிமை மையங்களில் தங்க வைக்கப்பட்டனர்,” என்று டாக்டர் நூர் ஹிஷாம் கூறினார்.


அம்னோ தலைவரின் மகளுக்கு தண்டனை குறைவு என சர்ச்சையைக் கிளப்பும் பெண்

பெட்டாலிங் ஜெயா: மலேசிய அரசாங்கம் அறிவித்த நடமாட்டக் கட்டுப்பாட்டு உத்தரவை மீறியதற்காக அம்னோ தலைவர் அகமது ஸாஹித் ஹமிதியின் மகளுக்கும் மருமகனுக்கும் தலா 800 ரிங்கிட் அபராதம் விதிக்கப்பட்டது தற்போது சர்ச்சையாகி வருகிறது.

இதேபோன்று கட்டுப்பாட்டு உத்தரவை மீறியதற்காக சிறைத் தண்டனை பெற்ற பி. லிசா கிறிஸ்டினா என்னும் பெண்மணி இதுகுறித்து தமது ஃபேஸ்புக்கில் கேள்வி எழுப்பி உள்ளார்.

ஒற்றை தாய்மாரான அந்தப் பெண் இந்தக் குற்றத்திற்காக எட்டு நாட்கள் சிறைத் தண்டனை அனுபவித்தார்.

“எனக்கு மட்டும் சிறை, அவர்களுக்கு சிறிய அபராதமா? ஏனிந்த இரட்டை நிலை? எனக்கு விளக்கம் வேண்டும்,” என்று அவர் தமது பதிவில் குறிப்பிட்டுள்ளார்.

குளிர்பானம் வாங்க தமது வீட்டிலிருந்து வெளியே சென்றபோது வழியில் மூன்று இந்தோனீசியர்களுடன் பேசிக்கொண்டிருக்கையில் அந்தப் பெண் போலிசாரால் கைது செய்யப்பட்டார்.

கட்டுப்பாட்டு உத்தரவை மீறிய குற்றத்திற்காக முதலில் லிசாவுக்கு ஒரு மாத சிறைத் தண்டனை விதிக்கப்பட்டது. எட்டு நாள் சிறையில் இருந்த பின்னர் அவரது தண்டனை 1,000 ரிங்கிட் அபராத மாக மாற்றப்பட்டது.

திரு ஹமிதியின் மகள் நூருல் ஹிடாயா, அவரது கணவர் சைஃபுல் நிஸாம் ஆகியோருக்கு விதிக்கப்பட்ட அபராதம் தமக்கு விதிக்கப்பட்டதைக் காட்டிலும் குறைவு என அவர் கூறியுள்ளார்.

அத்துடன், சிறையிலிருந்த எட்டு நாட்களும் தமது மகனைச் சந்திக்க இயலாமல் தவித்ததாகவும் அபராதத்தைச் செலுத்த தமது தாயாரிடமிருந்து 1,000 ரிங்கிட் கடன் வாங்கியதாகவும் லிசா குறிப்பிட்டுள்ளார்.

இதுகுறித்து நேற்று செய்தியாளர்களிடம் விளக்கிய மலேசிய மூத்த அமைச்சர் இஸ்மாயில் சாப்ரி யாக்கோப், “யாருக்கு, என்ன தண்டனை என்பதை நீதிமன்றமே முடிவு செய்கிறது. அரசாங்கம் அதில் தலையிடாது,” என்றார்.


மலேசிய மரண எண்ணிக்கை 107 ஆனது; புதிதாக 45 நோயாளிகள்

கோலாலம்பூர்: மலேசியாவில் நேற்று புதிதாக 45 பேருக்குக் கிருமித்தொற்று உறுதி செய்யப்பட்டது. இவர்களையும் சேர்த்து பாதிக்கப்பட்டோர் மொத்த எண்ணிக்கை 6,428 ஆனது. மேலும் நேற்று ஒருவர் உயிரிழந்தைத் தொடர்ந்து கிருமித்தொற்றால் மாண்டோர் எண்ணிக்கை 107 ஆனது. கிருமிப் பரவலைத் தடுக்கும் நோக்கில் மார்ச் 18ஆம் தேதி நடமாட்டக் கட்டுப்பாட்டு உத்தரவை மலேசியா செயல் படுத்தியது. அந்த உத்தரவு நடப்புக்கு வந்த 50வது நாள் நேற்று என்பது குறிப்பிடத்தக்கது.

பொருளியலை மீட்க வேண்டும்: வர்த்தக நிறுவனங்கள்

கோலாலம்பூர்: மலேசியாவில் 57 வர்த்தக அமைப்புகள் தேசிய அளவில் வர்த்தக நடவடிக்கைகளை மீண்டும் தொடங்குவதில் சிக்கல் இருப்பதாகத் தெரிவித்து உள்ளன. நடமாட்டக் கட்டுப்பாட்டு உத்தரவை சில நிபந்தனைகளுடன் தளர்த்த மலேசிய கூட்டரசாங்கம் பிறப்பித்த உத்தரவை ஏழு மாநிலங்கள் ஏற்க மறுத்து வருகின்றன. இந்த நிலையைச் சுட்டிக் காட்டிய வர்த்தக அமைப்புகள், கூட்டரசும் மாநிலங்களும் இணைந்து பொருளியலை மீட்க வேண்டும் என்று குரல் கொடுத்து உள்ளன. இதுதொடர்பான கருத்துகளை அனைத்துலக மலேசிய வர்த்தக தொழிற்சபையின் ஃபேஸ்புக்கில் அவை வெளியிட்டுள்ளன.


முகைதீன் மீது மகாதீர் நம்பிக்கையில்லாத் தீர்மானம்

மலேசியாவின் முன்னாள் பிரதமர் டாக்டர் மகாதீர் முகம்மது மே 18ஆம் தேதி நடைபெறவுள்ள நாடாளுமன்றக் கூட்டத்தில் தற்போதைய பிரதமர் முகைதீன் யாசின் மீது நம்பிக்கையில்லாத் தீர்மானத்தைக் கொண்டு வரவுள்ளார். நாடாளுமன்ற சபாநாயகர் முகமது ஆரிஃப் முகமது யூசோஃப்பிற்கு அனுப்பிய மே 4 தேதியிட்ட கடிதத்தில், பிரதமராக இருக்க திரு முகைதீனுக்கு உறுப்பினர்களின் பெரும்பான்மை ஆதரவு இல்லை என்பதால் நம்பிக்கை இல்லாத் தீர்மானத்தை தாம் கொண்டுவர இருப்பதாக டாக்டர் மகாதீர் குறிப்பிட்டுள்ளார்.

முகைதீன் பெற்றிருக்கும் ஆதரவின் அளவை நிரூபிக்க இத்தீர்மானம் அவசியமாக உள்ளது என்று அவர் வலியுறுத்தினார். திரு முகைதீன் தலைமையிலான பெரிகத்தான் நேஷனல் (பிஎன்) அரசாங்கம் பக்கத்தான் ஹரப்பான் கூட்டணியிடமிருந்து பொறுப்பேற்ற பின்னர் முதல் நாடாளுமன்றக் கூட்டம் மே 18ஆம் தேதி நடைபெறுகிறது. சாபா முதல்வர் முகமது ஷாஃபி அப்டால், டாக்டர் மகாதீர் முகம்மது மீது நாடாளுமன்றத்தில் நம்பிக்கை வாக்கெடுப்பை கோரியதை அடுத்து மகாதீரின் இந்நடவடிக்கை இடம்பெற்றுள்ளது.

ஷாஃபி அப்டால், சபாநாயகர் திரு ஆரிஃப்புக்கு எழுதிய கடிதம் சமூக ஊடகங்களில் புதன்கிழமையன்று பரவியது. எனினும், சாபாவில் செம்போர்னாவின் நாடாளுமன்ற உறுப்பினராக இருக்கும் ஷாஃபியின் தீர்மானம் சபாநாயகரால் நிராகரிக்கப்பட்டது. இது அரசியலமைப்புச் சட்டத்தின் 43வது பிரிவுடன் ஒத்து வாரது. இது பிரதமரை நியமிக்கும் மன்னரின் அதிகாரம் தொடர்பாகக் கேள்வி எழுப்புகிறது. எனேவ, இந்தத் தீர்மானத்தை அமர்வுக்கு கொண்டு வர அனுமதிக்கமாட்டேன் என்று திரு ஆரிஃப் கூறியுள்ளார். டாக்டர் மகாதீர், திரு ஷாஃபி ஆகியோரின் நடவடிக்கைகள் பிப்ரவரி 24ஆம் தேதி தொடங்கிய அரசியல் நெருக்கடியை மீண்டும் கிளறிவிட்டுள்ளன. இதனால் மீண்டும் சிக்கல் ஏற்பட்டுள்ளது.


மலேசியா: போர்க்கொடி தூக்கும் கூட்டணிக் கட்சிகள்

கோலாலம்பூர்: மலேசியாவில் பிரதமர் முகைதீன் யாசின் பதவிக்கு வந்து இரண்டு மாதங்களே ஆகியுள்ளன.

ஆனால், அதற்குள் அவருடைய கூட்டணிக் கட்சிகளிடமிருந்து அவருக்கு நெருக்குதல் தொடங்கிவிட்டது.

பிரதமரின் கூட்டணிக் கட்சிகள் தரும் நெருக்கடியால் அவருடைய அதிகாரமும் தேய்ந்து வருவதாக செய்தித் தகவல்கள் கூறுகின்றன.

இதற்கு உதாரணமாக, அண்மையில் முகைதீன் யாசின் நாட்டின் முடக்கநிலையை தளர்த்தும்படி போட்ட உத்தரவை பல மாநிலங்கள் கடைப்பிடிக்க மறுத்து வருவது சுட்டிகாட்டப்படுகிறது.

இதில் அவரது கட்சியான பிரிபூமி பெர்சத்து கட்சியும் கூட்டணியில் உள்ள மிகப் பெரிய கட்சியான அம்னோவும் ஜோகூர் மாநில பதவிகள் தொடர்பாக மோதிக் கொண்டுள்ளன.

மலேசியப் பிரதமர் முகைதீன் யாசின் பொிக்கத்தான் நேஷனல் என்ற கூட்டணி அரசாங்கத்திற்குத் தலைமை வகிக்கிறார்.

ஆனால், அவருடைய பிரிபூமி பெர்சத்து கட்சியின் தலைவராக முன்னாள் பிரதமர் மகாதீர் முகம்மது உள்ளார் என்பது குறிப்பிடத்தக்கது.

அதேவேளையில். கூட்டணியை அதிகாரபூர்வ ஒப்பந்தத்தின் மூலம் உறுதி செய்ய அவர் எடுக்கும் முயற்சிகளுக்கு அம்னோ தலைவர்களிடமிருந்து கடும் எதிர்ப்பு கிளம்பியுள்ளதாகக் கூறப்படுகிறது.

இதற்கிடையே, முகைதீன் யாசின் தலைமையை முன்னாள் பிரதமர் மகாதீர் முகம்மதுவின் புதல்வர் முக்ரிஸ் முகம்மது ஏற்றுக்கொள்ளத் தயாராக இல்லை.

அந்தப் பதவிக்கு அவர் குறிவைத்து முகைதீன் யாசினுக்கு எதிராக செயல்பட்டு வருகிறார்.

“அதிகாரபூர்வ ஒப்பந்தம் தொடர்பாக எவ்வித முடிவும் எட்டப்படவில்லை.

“சிலர் இதை இப்படியே அதிகாரபூர்வமற்ற கூட்டணியாக வைத்திருக்க விரும்புகின்றனர்.

“வேறு சிலர் பெர்சத்து கட்சியின் தலைமைப் போராட்டம் எப்படி முடியும் என்று தெரியாததால் பொறுத்திருந்து பார்க்கலாம் என்று கூறுகின்றனர்,” என்று பெயர் குறிப்பிட விரும்பாத அம்னோ கட்சியின் தலைவர் ஒருவர் கூறுவதாக செய்தித் தகவல்கள் தெரிவிக்கின்றன.

பிரதமர் முகைதீன் யாசினின் தலைமைப் பதவிக்கு குறிவைத்துப் போட்டியிட மகாதீர் முகம்மதின் புதல்வர் காத்திருக்கும் நிலையில் பெர்சத்து கட்சியின் தலைமைத்துவ தேர்தல் காலவரையின்றி தள்ளிப்போடப்பட்டுள்ளது.

இதுபோன்ற எதிர்ப்புக் குரல்கள் கூட்டணிக் கட்சிகளிடையே மோதல் போக்கை உருவாக்கி உள்ளது. இதனால், குறுகிய பெரும்பான்மையுைடய தமது அரசாங்கத்தைக் கட்டிக்காப்பதில் பிரதமர் முகைதீன் யாசின் நெருக்குதலுக்கு ஆளாகியுள்ளதாக அரசியல் விமர்சகர்கள் கூறுகின்றனர்.


பினாங்கில் நடமாட்டக் கட்டுப்பாடு தளர்வு

கோலாலம்பூர்: மலேசியாவின் பினாங்கு மாநிலத்தில் நடமாட்டக் கட்டுப்பாடு சற்று தளர்த்தப்பட்டுள்ளது. அங்கு நடமாட்டக் கட்டுப்பாட்டின்போது 44 சாலைகள் தடுத்து வைக்கப்பட்டிருந்தன. அது நேற்று 13 ஆகக் குறைக்கப்பட்டது. இருப்பினும் கட்டுப்பாடுகளை மீறி நடப்போரைக் கண்காணிக்க போலிசார் சுற்றுக்காவல் பணியில் தொடர்ந்து ஈடுபடுவர் என்று பினாங்கு மாநில போலிஸ் தலைமை ஆணையாளர் சஹாபுதின் அப்ட் மனன் தெரிவித்தார். பினாங்கு மாநிலத்தின் ஒவ்வொரு மாவட்டங்களிலும் அந்தந்த மாவட்டத் தலைமை அதிகாரி அங்கு கொவிட்-19 குறித்த சூழ்நிலையைக் கண்காணிப்பர் என்று திரு சஹாபுதின் தெரிவித்தார். பினாங்கில் கடைத்தொகுதி உள்ளிட்ட வர்த்தகங்கள் 3 கட்டங்களாக திறக்கப்படலாம் என்றும் அவர் தெரிவித்தார்.

முதல் கட்டமாக கடந்த ஞாயிற்றுக்கிழமை சில வர்த்தக இடங்கள் திறக்கப்பட்டன. இரண்டாம் கட்டமாக இன்று முதல் மே 12ஆம் தேதி வரை சில வர்த்தக இடங்கள் திறக்கப்படும். மூன்றாவது கட்டமாக இம்மாதம் 13ஆம் தேதி முதல் அனைத்து வர்த்தகத் துறைகளும் மீண்டும் இயல்புநிலைக்குத் திரும்பும். அதே வேளையில் மக்களும் வர்த்தகர்களும் கொவிட்-19 குறித்த அரசாங்கத்தின் நடைமுறை விதிமுறைகளை கண்டிப்பாகக் கடைப்பிடிக்க வேண்டும் என்று பினாங்கு மாநிலத்தின் முதல்வர் சாவ் கோன் இயோவ் கூறினார்.


பேராக் மாநிலத்தில் டெங்கி காய்ச்சல் அதிகரிப்பு

ஈப்போ: மலேசியாவின் பேராக் மாநிலத்தின் மக்கள் கொவிட்-19 நோய்த்தொற்றுப் பரவல் நெருக்கடியுடன் டெங்கிக் காய்ச்சலால் அவதியுறும் நிலை ஏற்பட்டுள்ளது. இங்கு 1,351 பேர் டெங்கி காய்ச்சல் பாதிப்புக்கு ஆளாகியுள்ளனர். இந்த எண்ணிக்கை கடந்த ஆண்டில் 1,214 ஆக இருந்தது. பேராக் மாநிலத்தின் கின்டா மாவட்டத்தில் தான் ஆக அதிகமாக 776 பேர் டெங்கியால் பாதிக்கப்பட்டுள்ளனர். அடுத்தபடியாக பாத்தாங் பாடாங்கில் 126 பேரும் மாத்தாங் செலமா மாவட்டத்தில் 96 பேரும் பாதிக்கப்பட்டுள்ளனர். டெங்கி பாதிக்கப்பட்ட 29 இடங்கள் அடையாளம் காணப்பட்டுள்ளதாக பேராக் மாநில நலத்துறை இயக்குநர் டிங் லே மிங் கூறினார்.


மலேசியாவில் புதிதாக 39 பேருக்கு கொவிட்-19 நோய்த் தொற்று

புத்ராஜெயா: மலேசியாவில் நேற்று புதிதாக 39 பேர் கொவிட்-19 நோய்த்தொற்றால் பாதிக்கப்பட்டுள்ளனர். இவர்களுடன் சேர்த்து அந்நாட்டில் பாதிக்கப்பட்டோர் எண்ணிக்கை 6,467 ஆனது. நேற்று பாதிக்கப்பட்டவர்களில் ஒருவர் மட்டும் வெளிநாடு சென்று வந்தவர் என்றும் மற்ற அனைவரும் சமூகப்பரவலால் நோய்த்தொற்று கண்டவர்கள் என்று கூறப்படுகிறது. நேற்று மட்டும் 74 பேர் குணமடைந்து வீடு திரும்பினர். இதுவரையிலும் மொத்தம் 4,776 பேர் குணமடைந்துள்ளனர். மலேசியாவின் நலத்துறை இயக்குநர் டாக்டர் நூர் ஹி‌ஷாம் அப்துல்லா நேற்று செய்தியாளர் கூட்டத்தில் இதனை தெரிவித்தார். 1,584 பேர் மட்டுமே நோய்த்தொற்றுக்காக சிகிச்சை பெற்று வருகின்றனர். அவர்களில் 19 பேர் தீவிர சிகிச்சைப் பிரிவில் உள்ளனர், 8 பேர் சுவாசக்கருவி துணையுடன் உள்ளனர். புதிதாக நோய்த்தொற்று மரணம் நிகழவில்லை. மலேசியாவில் இதுவரையிலும் 107 பேர் நோய்த்தொற்றுக்குப் பலியாகினர்.


நம்பிக்கையில்லாத் தீர்மானம்: மலேசிய மன்ற நாயகர் ஏற்பு

கோலாலம்பூர்: பிரதமர் முகைதீன் யாசினுக்கு எதிரான நம்பிக்கையில்லாத் தீர்மானத்தின் மீது வாக்களிக்க மலேசிய நாடாளுமன்றம் ஏற்றுக்கொண்டு உள்ளது. முன்னாள் பிரதமர் மகாதீர் முகம்மது இத்தீர்மானத்தை சமர்ப்பித்து இருந்தார்.

அத்தீர்மானம் சட்டவிதிமுறைகளுக்கு உட்பட்டு இருப்பதாக நாடாளுமன்ற நாயகர் ஆரிஃப் யூசோப் நேற்று தெரிவித்தார். மன்றத்தின் விதிகளின் 27வது பிரிவின்கீழ் இந்தத் தீர்மானத்தை பெற்றுள்ளதாக அவர் கூறினார்.

ஆயினும், டாக்டர் மகாதீர் தாக்கல் செய்த மற்றொரு தீர்மானம் அரசியலமைப்புச் சட்டத்திற்குப் புறம்பாக இருந்ததால் அதனை நிராகரித்துவிட்டதாக மன்ற நாயகர் நேற்று முன்தினம் கூறினார்.

“நாடாளுமன்றத்தில் சமர்ப்பிக்கப்படும் தீர்மானங்கள் சட்டத்தின் மாண்பை நிலைநாட்டும் வகையில் அனைத்து அம்சங்களையும் பின்பற்றி உள்ளனவா என்று மன்ற நாயகர் என்னும் முறையில் நான் ஆராய வேண்டி உள்ளது,” என்று திரு ஆரிஃப் யூசோப் தமது அறிக்கையில் குறிப்பிட்டுள்ளார்.

இருந்தபோதிலும் இந்தத் தீர்மானம் எப்போது விவாதிக்கப்பட்டு வாக்கெடுப்புக்கு விடப்படும் என்று மன்ற நாயகர் குறிப்பிடவில்லை.

வரும் 18ஆம் தேதி ஒருநாள் கூட்டம் நடைபெறும் என்றும் அன்றைய தினம் வேறெந்தத் தீர்மானமும் ஏற்றுக்கொள்ளப்படாது என்றும் ஏற்கெனவே அறிவிக்கப்பட்டு இருந்தது.

இந்நிலையில் டாக்டர் மகாதீரின் நம்பிக்கையில்லாத் தீர்மானம் இம்மாதத்திற்குப் பதில் ஜூலை மாதம் மன்றத்தில் கொண்டுவரப்பட்டு விவாதத்திற்கு விடப்படுமா என்று ஊடகங்கள் சந்தேகிக்கின்றன.

நாடாளுமன்றத்தின் வழக்கமான கூட்டம் ஜூலையில் நடைபெற வேண்டி உள்ளது.

மலேசியாவில் 22 மாதங்கள் நீடித்த பக்கத்தான் ஹரப்பான் கூட்டணி அரசிலிருந்து சில எம்பிக்கள் அணி மாறியதைத் தொடர்ந்து அவர்களின் ஆதரவுடனும் சில எதிர்க்கட்சிகளின் ஒத்துழைப்புடனும் பெரிக்காத்தான் கூட்டணியை ஏற்படுத்திய திரு முகைதீன், மார்ச் 1ஆம் தேதி மலேசியாவின் எட்டாவது பிரதமராகப் பதவி ஏற்றார்.

அவர் பிரதமர் ஆன பின்னர் ஒரு நாள்கூட நாடாளுமன்றக் கூட்டம் நடைபெறவில்லை என்பதால் அவரது ஆட்சிக்கு எந்தளவுக்குப் பெரும்பான்மை உள்ளது என்று சோதித்து அறியும் வாய்ப்பு கிட்டவில்லை.

இந்நிலையில், நாடாளுமன்ற எதிர்க்கட்சித் தலைவராக பிகேஆர் தலைவர் அன்வார் இப்ராகிம் தேர்ந்தெடுக்கப்பட்டு உள்ளதாக பக்கத்தான் ஹரப்பான் கூட்டணி தெரிவித்து உள்ளது. எதிர்க்கட்சித் தலைவர் பொறுப்பை ஜனநாயக செயல் கட்சி ஏற்க முன்வரவில்லை என்றும் அது குறிப்பிட்டது.


மலேசியா: வேலையில்லாதோர் விகிதம் பத்தாண்டு காணாத உச்சம் திணறும் நிறுவனங்கள்

கோலாலம்பூர்: மலேசியாவில் அமல்படுத்தப்பட்ட நடமாட்டக் கட்டுப்பாட்டு உத்தரவால் மூன்றில் இரண்டு பங்கு நிறுவனங்கள் எந்தவொரு வருவாயையும் ஈட்ட இயலவில்லை என்று தெரிவித்து உள்ளன.

மேலும் 53.4 விழுக்காட்டு நிறுவனங்கள் தங்களின் ஊழியர்களக்கு இரண்டு மாதங்களுக்கு மேலாக சம்பளம் தரவோ பாதிச் சம்பளத்துடனான விடுப்பு அளிக்கவோ இயலவில்லை என்று கூறியுள்ளன.

கொவிட்-19 கிருமிப் பரவலைக் கட்டுப்படுத்த அறிமுகம் செய்யப்பட்ட பின்னர் நிலவும் சூழல் குறித்து மலேசிய புள்ளிவிவரத் துறை ஆய்வு நடத்தியது. ஏப்ரல் 10 முதல் மே 1 வரை நடத்தப்பட்ட ஆய்வில் 4,094 நிறுவனங்கள் பங்கேற்றன.

நடமாட்டக் கட்டுப்பாட்டு காலத்தில் எந்த வருமானமும் ஈட்ட இயலவில்லை என்று 67.8 விழுக்காட்டு நிறுவனங்கள் கூறின.

அதேநேரம் மார்ச் மாதம் நாட்டின் வேலையில்லா நிலவரம் பத்தாண்டு காணாத உச்சத்தைத் தொட்டுவிட்டதாகவும் ஆய்வில் தெரிய வந்தது.

அந்த மாதத்தில் வேலையில்லாதோர் எண்ணிக்கை 610,500.

2019ஆம் ஆண்டு மார்ச் மாதம், அதாவது ஓராண்டுக்கு முந்திய அதே காலக்கட்டத்தில் இந்த எண்ணிக்கை 521,300 ஆக இருந்தது.

“வேலையில்லாதோர் விகிதம் மார்ச் மாதம் 3.9 விழுக்காடு அதிகரித்துவிட்டது.

“நடமாட்டக் கட்டுப்பாட்டு உத்தரவு வேலைச் சந்தையை வெகுவாக பாதித்ததே இதற்கு முக்கிய காரணம்,” என்று புள்ளிவிவரத் துறை தலைமை அதிகாரி முகம்மது உஸிர் மஹிதின் தமது அறிக்கையில் குறிப்பிட்டுள்ளார்.

நாடளாவிய வேலையில்லாதோர் விகிதம் 2010ஆம் ஆண்டு ஜூன் மாதம் 3.7 விழுக்காடாக இருந்ததே இதுவரை காணப்பட்ட அதிகபட்ச நிலவரமாக இருந்து வந்தது.

கிட்டத்தட்ட இரண்டு மாதங்களாக நீடித்த பகுதி முடக்கநிலையால் மலேசிய முதலாளிகள் கடும் நெருக்கடிக்கு ஆளானதை ஆய்வு உணர்த்துகிறது.

கிருமிப் பரவலைத் தடுக்கும் நோக்கில் மார்ச் மாதம் மலேசியா அதன் எல்லைகளை மூடியது. கல்விக்கூடங்களும் மூடப்பட்டு அவசியமற்ற வர்த்தகங்கள் நிறுத்தி வைக்கப்பட்டன. மார்ச் 18 முதல் கட்டுப்பாடுகள் அறிமுகப்படுத்தப்பட்டன.

முடக்கநிலையை முழுமையாக எவ்வாறு, எந்த அளவுக்கு நீக்குவது என்பது தொடர்பான விவாதங்கள் மலேசியாவில் நீடித்து வருகின்றன.

மே 4ஆம் தேதி முதல் பெரும்பாலான வர்த்தகங்களை மறுபடியும் திறக்க அரசாங்கம் அனுமதி அளித்தபோதிலும் ஒன்பது மாநிலங்கள் அதற்குக் கட்டுப்பட மறுத்தன.

அதனால் நாடு முழுவதும் வர்த்தகங்களைத் தொடங்குவதில் சிக்கல் ஏற்பட்டுள்ளதாக மலேசிய வர்த்தக, தொழிற்சபையில் அங்கம் வகிக்கும் 57 வர்த்தகச் சங்கங்கள் கூறியிருந்தன.

வேலையில்லாதோர் எண்ணிக்கை மும்மடங்காகி 1.8 மில்லியனைத் தொட்டுவிடும் என மத்திய வங்கி முன்னுரைத்ததை மேற்கோள் காட்டிய பிரதமர் அலுவலகத்தின் பொருளியல் துறை அமைச்சர் முஸ்தபா முகம்மது, பொருளியலை மீட்கவேண்டிய கட்டாயம் ஏற்பட்டுள்ளதாக நேற்று முன்தினம் தெரிவித்திருந்தார்.


பிகேஆர் மீண்டும் ஆட்சியைப் பிடிக்க வேறுபாடுகளைக் களைவோம்

கோலாலம்பூர்: மலேசியாவின் இரு மூத்த அரசியல்வாதிகளான டாக்டர் மகாதீர் முகம்மது, திரு அன்வார் இப்ராகிம் இருவரும் தங்களுக்கு இடையே நிலவிய வேறுபாடுகளைக் களைந்து, பக்கத்தான் ஹரப்பான் கூட்டணியை மீண்டும் ஆட்சிக்குக் கொண்டுவர தாங்கள் முற்படப்போவதாக சூளுரைத்து உள்ளனர்.

தேர்தல் மூலம் தேர்ந்தெடுக்கப்படாத தேசியக் கூட்டணி ஆட்சியில் இருப்பதைத் தங்களால் ஏற்றுக்கொள்ள முடியாது என்று இருவரும் நேற்று வெளியிட்ட கூட்டறிக்கை ஒன்றில் தெரிவித்தனர்.

அண்மைக்கால சம்பவங்களைத் தொடர்ந்து டாக்டர் மகாதீரும் திரு அன்வாரும் மீண்டும் இணைவார்களா என்ற கேள்வி எழுப்பப்பட்டு வந்த நிலையில் இந்த கூட்டறிக்கை வெளியிடப்பட்டிருக்கிறது.

ஜனநாயக முறைப்படி தாங்கள் பெற்ற வெற்றி, அண்மையில் சட்டத்துக்குப் புறம்பாகவும் ஜனநாயக நடைமுறைகளுக்குப் புறம்பாகவும் கைப்பற்றப்பட்டதாக அவர்கள் சாடினர்.

எனினும், மக்களுக்காக தங்களின் ஜனநாயகப் போராட்டம் இனியும் தொடரும் என்றும் அவர்கள் இருவரும் தெரிவித்தனர்.

பக்கத்தான் ஹரப்பான் கூட்டணி ஆட்சியில் இருந்த 22 மாதக் காலகட்டத்தில் அறிமுகப்படுத்தப்பட்ட சீர்திருத்தங்கள் பலவும் செயலற்றுப்போய்விட்டதாக இருவரும் வருத்தம் தெரிவித்தனர்.

2018ஆம் ஆண்டு மே 9ஆம் தேதி நடைபெற்ற பொதுத் தேர்தலில் தேசிய முன்னணிக் கூட்டணியை வீழ்த்தி பக்கத்தான் ஹரப்பான் ஆட்சி அமைத்து சரியாக ஈராண்டுகளான நிலையில், டாக்டர் மகாதீரும் திரு அன்வாரும் நேற்று இந்தக் கூட்டறிக்கையை வெளியிட்டனர்.

“எங்களுக்கு இடையிலான வேற்றுமைகளை மக்களுக்காக ஒதுக்கி வைத்துள்ளோம். எங்களுக்கு வயதாகிவிட்டது. எனினும், போராடக்கூடிய எங்களது உணர்வு இளையர்களிடத்தில் உள்ளது.

“மீண்டும் எழுச்சி அடைந்து ஆட்சிக்கு வருவதற்கான நேரம் இது,” என்று 94 வயது டாக்டர் மகாதீரும் 72 வயது திரு அன்வாரும் கூறினர்.

கடந்த பிப்ரவரி 24ஆம் தேதி பிரதமர் பதவியிலிருந்து டாக்டர் மகாதீர் விலகியது மலேசிய அரசியலில் திடீர் திருப்பத்தை ஏற்படுத்தியது.

அதையடுத்து, பொருளியல் விவகாரத்துறை அமைச்சராகப் பொறுப்பு வகித்த திரு அஸ்மின் அலியும் நாடாளுமன்ற உறுப்பினர்கள் சிலரும் பிகேஆர் கட்சியில் இருந்து விலகி மலேசியப் பிரதமர் முகைதீன் யாசினின் பெர்சத்து கட்சியில் இணைந்தனர்.


கொவிட்-19 தாக்கம்: கிடைத்த வேலைகளைச் செய்ய மலேசியர்கள் தயார்

கோலாலம்பூர்: கொவிட்-19 நோய்ப் பரவல் மலேசிய பொருளியலை மோசமாக பாதித்துள்ள வேளையில், ஏதாவது வேலை கிடைத்தால் போதும் என்ற நிலைக்கு பல்லாயிரக்கணக்கான மலேசியர்கள் தள்ளப்பட்டுள்ளனர். அவற்றில் பல வேலைகளைக் காலங்காலமாக செய்து வந்தவர்கள் வெளிநாட்டு ஊழியர்களே.

கடந்த மார்ச் 18ஆம் தேதி மலேசியாவில் நடமாட்டக் கட்டுப்பாட்டு ஆணை நடப்புக்கு வந்த ஏழு வாரங்களில் ஏறத்தாழ 520,000 மலேசியர்கள் வேலை இழந்ததாக அந்நாட்டு அரசாங்கம் கடந்த வியாழக்கிழமை கூறியிருந்தது.

நிலைமை மோசமடைவதைத் தவிர்க்க, பொருளியலை மீட்க மலேசிய அரசாங்கம் முனைப்பு காட்டி வருவதாக அந்நாட்டு பொருளியல் விவகார அமைச்சர் முஸ்தபா முகம்மது கூறினார்.

“ஏற்கெனவே மலேசியர்கள் 520,000 வேலைகளை இழந்துவிட்டனர். நாம் ஒன்றும் செய்யாவிட்டால், 1.8 மில்லியன் வேலைகளை நாம் இழக்கக்கூடும்,” என்று டிவி3 எனும் உள்ளூர் ஒளிவழியில் தாம் பங்கேற்ற கலந்துரையாடல் நிகழ்ச்சி ஒன்றில் திரு முஸ்தபா சொன்னார்.

மலேசியாவில் நடமாட்டக் கட்டுப்பாட்டு ஆணை நடப்பில் இருந்த காலகட்டத்தில் அந்நாட்டுப் பொருளியலில் நாள் ஒன்றுக்கு 2.4 பில்லியன் ரிங்கிட் இழப்பு ஏற்பட்டது. மொத்த பொருளியல் இழப்பு 63 பில்லியன் ரிங்கிட் என மதிப்பிடப்படுகிறது.

அதையடுத்து, இம்மாதம் 4ஆம் தேதி முதல் கிட்டத்தட்ட அனைத்து பொருளியல் துறைகளும் திறக்கப்படும் என மலேசியப் பிரதமர் முகைதீன் யாசின் இம்மாத முதல் தேதியில் அறிவித்திருந்தார்.

பொருளியல் மந்தமாக இருக்கும் நிலையில் வெளிநாட்டு ஊழியர்களின் எண்ணிக்கையைக் குறைக்க மலேசிய அரசாங்கத்திற்கு நெருக்குதல் ஏற்பட்டுள்ளது. அப்போதுதான், வெளிநாட்டு ஊழியர்கள் செய்து வந்த வேலைகள் உள்ளூர்வாசிகளுக்குக் கிடைக்கும்.

சிலாங்கூர் மாநிலத்தில் உள்ள செலாயாங் காய்கறி மொத்த விற்பனைச் சந்தையில் வேலை செய்ய சுமார் 1,200 உள்ளூர்வாசிகள் விண்ணப்பித்து இருந்ததாக கூட்டரசுப் பிரதேச துணை அமைச்சர் எட்மண்ட் சந்தாரா இம்மாதம் 4ஆம் தேதி கூறியிருந்தார்.

நடமாட்டக் கட்டுப்பாட்டு ஆணை நடப்புக்கு வருவதற்கு முன்னதாக, அந்தச் சந்தையில் பெரும்பாலும் வெளிநாட்டு ஊழியர்களே வேலை செய்து வந்தனர்.

இந்நிலையில், நடமாட்டக் கட்டுப்பாட்டு ஆணை பிறப்பிக்கப்பட்டிருந்த காலகட்டத்தில் நூற்றுக்கணக்கான அகதிகளும் வெளிநாட்டு ஊழியர்களும் அதிகாரிகளிடம் பிடிபட்டனர். மலேசியாவில் சட்டவிரோதமாக தங்கியதற்காக அவர்கள் அதிகாரிகளிடம் சிக்கினர். இந்த ஊழியர்களில் பெரும்பாலானோர் தெற்காசியாவைச் சேர்ந்தவர்கள் என அதிகாரி ஒருவர் தெரிவித்தார்.

இதற்கிடையே, மலேசியாவில் நேற்று புதிதாக 54 பேருக்கு கொவிட்-19 நோய்த்தொற்று உறுதி செய்யப்பட்டது. அவர்களையும் சேர்த்து, பாதிக்கப்பட்டவர்களின் எண்ணிக்கை 6,589ஆக கூடியது.


முகைதீனின் பிடியில் கெடா மாநிலம் வரக்கூடும்

பெட்டாலிங் ஜெயா: கடந்த வாரம் மலேசிய முன்னாள் பிரதமர் மகாதீர் முகம்மது தரப்பிலிருந்து ஏற்பட்ட விரோத நடவடிக்கைகளைத் தொடர்ந்து, பிரதமர் முகைதீன் யாசின் அதற்குப் பதிலடி தர உள்ளார்.

இன்னமும் பக்கத்தான் ஹரப்பான் கூட்டணியின் பிடியில் கெடா மாநிலம் உள்ளது. ஆனால், அடுத்த வார நடுப்பகுதிக்குள் அம்மாநில முதல் அமைச்சர் பதவியிலிருந்து முக்ரிஸ் மகாதீர் வெளியேறுவார் என்று அறியப்படுகிறது. முக்ரிஸ், டாக்டர் மகாதீரின் மகனாவார்.

எல்லாம் திட்டமிட்டபடி நடந்தால், பாஸ் கட்சியின் ஜெனெரி சட்டமன்ற உறுப்பினர் முகம்மது சனுசி முகம்மது நூர் புதிய முதல் அமைச்சராக பதவி ஏற்பார் என்று கூறப்படுகிறது.

கெடா மாநில புதிய அரசாங்கத்தில் பாஸ் கட்சியிலிருந்து 15 சட்டமன்ற உறுப்பினர்களும் பெர்சத்து கட்சியிலிருந்து நால்வரும் அம்னோ மற்றும் பிகேஆர் கட்சிகளைச் சேர்ந்த தலா இரண்டு பேரும் அடங்குவர்.

மேற்கூறப்பட்ட 23 சட்டமன்ற உறுப்பினர்களுடன், 36 இருக்கைகள் கொண்ட மாநில சட்டமன்றத்தில் திரு முகைதீனின் தேசியக் கூட்டணிக்குப் பெரும்பான்மை இருக்கும்.

மாநிலத்தின் உயர்மட்ட பதவியில் இருந்து முக்ரிஸ் வெளியேற இருப்பது இது இரண்டாவது முறையாகும்.

முன்னாள் பிரதமர் நஜிப் ரசாக் அவரைப் பதவியிலிருந்து நீக்குவதற்கு முன்னர், 2013 முதல் 2016ஆம் ஆண்டு வரை மூன்று ஆண்டுகள் மட்டும் முக்ரிஸ் முதல் அமைச்சராக இருந்தார்.

பாஸ் கட்சிக்கு மாநில அரசாங்கப் பொறுப்பை வழங்குவதன் மூலம், தேசியக் கூட்டணி பலம்பெறும் என்று எதிர்பார்க்கப்படுகிறது.

பெர்சத்து கட்சித் தலைவரான திரு முகைதீன், டாக்டர் மகாதீருடன் மீண்டும் இணக்கம் காண நம்பிக்கையுடன் இருந்தார். நல்லெண்ண அடிப்படையில், கெடாவை முக்ரிசிடம் விட்டுவைக்க திரு முகைதீன் முடிவு செய்தார்.

ஆயினும், தமது பிரதமர் பதவிக்கு எதிராக நம்பிக்கையில்லாத் தீர்மானத்தைக் கொண்டுவர டாக்டர் மகாதீர் முடிவெடுத்துள்ள நிலையில், அரசியல் சூழலில் மீண்டும் மாற்றம் ஏற்பட்டு உள்ளது.

இது யுத்த பிரகடனமாக மாறியதை அடுத்து, முக்ரிசுக்கு எதிராக நடவடிக்கை எடுக்க திரு முகைதீனுக்கு ஒரு காரணம் அமைந்துவிட்டது.

இவ்வாண்டு பிற்பகுதியில் பெர்சத்து கட்சியின் தலைமைப் பொறுப்புக்கு திரு முகைதீனை எதிர்த்துப் போட்டியிட திரு முக்ரிசுக்கு உள்ள வாய்ப்புகளைத் தற்போதைய அரசியல் சூழல் எந்த விதத்தில் பாதிக்கும் என்பது தெளிவாகத் தெரியவில்லை.


கோலாலம்பூர் மொத்த விற்பனைச் சந்தையில்  நூற்றுக்கணக்கான வெளிநாட்டு ஊழியர்கள் பிடிபட்டனர்

கோலாலம்பூர்: மலேசியத் தலைநகர் கோலாலம்பூரில் உள்ள செலாயாங் காய்கறிகள் மொத்த விற்பனைச் சந்தையைச் சுற்றியுள்ள பகுதிகளில் மலேசிய அதிகாரிகள் நேற்று நடத்திய திடீர் சோதனையில் நூற்றுக்கணக்கான வெளிநாட்டு ஊழியர்கள் பிடிபட்டதாக உள்ளூர் ஊடகங்கள் நேற்று செய்தி வெளியிட்டன.

பங்ளாதேஷ், இந்தியா, மியன்மார், நேப்பாளம் ஆகிய நாடுகளைச் சேர்ந்த ஊழியர்கள் அதிகமாக இருக்கும் அந்தப் பகுதியில் நேற்று காலை 6 மணியளவில் குடிநுழைவுத்துறை அதிகாரிகள் திடீர் சோதனையை நடத்தினர்.

அப்பகுதிக்கு மேலே ஹெலிகாப்டர் ஒன்று கண்காணிப்புப் பணியில் ஈடுபட்டிருந்தது.

அந்த மொத்த விற்பனைச் சந்தையில் அதிக எண்ணிக்கையில் கொரோனா கிருமித்தொற்றுச் சம்பவங்கள் உறுதிசெய்யப்பட்டிருப்பதால், அது முழுமையாக முடக்கப்பட்டுள்ளது.

மலேசியாவில் நடமாட்டக் கட்டுப்பாட்டு ஆணை நடப்பில் உள்ள இந்தக் காலகட்டத்தில் வெளிநாட்டு ஊழியர்கள் இருக்கும் இடம் ஒன்றில் திடீர் சோதனை நடத்தப்பட்டிருப்பது இது இரண்டாவது முறை.

இம்மாதத் தொடக்கத்தில் ஜாலான் மஸ்ஜித் இந்தியா பகுதி அருகே திடீர் சோதனை நடத்தப்பட்டிருந்தது.

வெளிநாட்டு ஊழியர்களைக் கைது செய்வதால், மேலும் அதிகமானோர் அதிகாரிகளின் பார்வையிலிருந்து ஒளிந்துகொள்ளக்கூடும் என்று தொழிற்சங்க ஆர்வலர்கள் அக்கறை தெரிவித்திருந்தனர்.

அதிகாரிகளின் பிடியில் சிக்கி சொந்த நாட்டிற்குத் திருப்பி அனுப்பப்பட்டுவிடுவோமோ என்று அஞ்சாமல் கிருமித்தொற்று பரிசோதனைக்கு உட்பட்டுத்தப்பட வெளிநாட்டு ஊழியர்கள் அவர்களாக முன்வர ஊக்குவிக்கப்பட வேண்டும் என உள்ளூர் அதிகாரிகளிடம் தொழிற்சங்க ஆர்வலர்கள் கேட்டுக்கொண்டனர்.

மாறாக, கூட்டம் நிறைந்த வீடமைப்புப் பகுதிகளில் ஒருவருக்கொருவர் நெருக்கமான சூழலில் வசிக்கும் வெளிநாட்டு ஊழியர்கள் கிருமித்தொற்றுக்கு ஆளாகியிருக்கக்கூடும் என்ற அச்சம் உள்ளூர்வாசிகளுக்கு நிலவுகிறது.

இந்தச் சோதனை நடவடிக்கை குறித்து தகவல் அறிந்த செய்தியாளர்கள் மொத்த விற்பனைச் சந்தைக்கு வெளியே கூடினர்.

எனினும், அவர்கள் உள்ளே செல்வதற்கும் புகைப்படம் அல்லது காணொளி எடுப்பதற்கும் அனுமதிக்கப்படவில்லை என மலேசியாவின் நியூ ஸ்ட்ரெய்ட்ஸ் டைம்ஸ் நிறுவனம் அதன் இணையத்தளத்தில் குறிப்பிட்டது.

போலிசார் மற்றும் இதர பாதுகாப்பு அமைப்புகளின் ஒத்துழைப்போடு குடிநுழைவுத்துறை அதிகாரிகள் இந்தத் திடீர் சோதனை நடவடிக்கையில் ஈடுபட்டதாக கோலாலம்பூர் போலிஸ் தலைவர் மஸ்லான் லாஸிம் கூறினார்.

நேற்று பிடிபட்ட வெளிநாட்டு ஊழியர்களில் பெரும்பாலானோர் அப்பகுதியில் வேலை செய்துகொண்டிருந்தனர் என நம்பப்படுகிறது.

மலேசியாவின் ஆகப் பெரிய மொத்த விற்பனைச் சந்தையான செலாயாங்கில் காய்கறிகள் முதல் கடலுணவு வரை பலதரப்பட்ட உணவு வகைகள் விற்கப்பட்டு வந்தன.


மலேசியாவில் ஆகக் குறைவு

கோலாலம்பூர்: மலேசியாவில் நேற்று புதிதாக 16 கிருமித்தொற்று சம்பவங்கள் மட்டுமே பதிவாயின. நடமாட்டக்கட்டுப்பாடு நடப்புக்கு வந்த மார்ச் 18ஆம் தேதிக்குப் பிறகு அந்நாட்டில் பதிவாகி இருக்கும் ஆகக் குறைவான எண்ணிக்கை இது. இதற்கு முன்னர் இம்மாதம் 5ஆம் தேதி பதிவான 30 கிருமித்தொற்று சம்பவங்களே அன்றாட எண் ணிக்கையில் குறைவானவை. புதிதாக எவரும் மரணமடையவில்லை என்று நேற்று மாலை மலேசிய சுகாதாரத் துறை தலைமை இயக்குநர் டாக்டர் நூர் ஹிஷாம் அப்துல்லா

கூறினார்.


மலேசிய பிரதமர் முகைதீன்: கொரோனா கிருமி போருக்கே முன்னுரிமை

கோலாலம்பூர்: முன்னர் திட்டமிட்டிருந்தபடி வரும் 18ஆம் தேதியன்று மலேசிய பிரதமர் முகைதீன் யாசின், நம்பிக்கை வாக்கெடுப்பைச் சந்திக்க நேரிடாது.

தற்போதைய சூழலில் கொரோனா கிருமி விவகாரத்திற்கே முன்னுரிமை கொடுக்க வேண்டும் என்ற காரணத்தால் இவ்வாறு முடிவெடுக்கப்பட்டுள்ளதாக நாடாளுமன்ற நாயகர் நேற்று தெரிவித்தார்.

மலேசியாவின் முன்னாள் பிரதமர் டாக்டர் மகாதீர் முகம்மது இம்மாதம் 18ஆம் தேதி நடைபெறவுள்ள நாடாளுமன்றக் கூட்டத்தில் திரு முகைதீன் மீது நம்பிக்கையில்லாத் தீர்மானத்தைக் கொண்டு வருவதற்கான கோரிக்கையை மன்ற நாயகர் முகமது ஆரிஃப் முகமது யூசோஃப் அனுமதித்திருந்தார்.

இருப்பினும் கொவிட்-19 கொள்ளைநோய் இன்னும் முழுவதுமாக தீராத பட்சத்தில் கூட்டம் நடைபெறவுள்ள அந்த நாளன்று மாமன்னரின் உரை மட்டுமே இடம்பெறும் என்று திரு முகைதீன் தமக்கு தெரிவித்ததாக திரு ஆரிஃப் பின்னர் கூறினார்.

அடுத்த நாடாளுமன்றக் கூட்டம் ஜூலை 13 முதல் ஆகஸ்ட் 27 வரையிலான காலகட்டத்தில் நடைபெறும். ஆனால் தீர்மானம் தொடர்பில் வாக்கெடுப்புக்கான தேதி குறிப்பிடப்படவில்லை.

மலேசியாவில் இதுவரை 6,779 கிருமித்தொற்று சம்பவங்களும் 111 கிருமி தொடர்பான உயிரிழப்புகளும் நேர்ந்துள்ளன.

இதற்கிடையே பக்கத்தான் ஹரப்பான் கூட்டணியிலிருந்து பெர்சத்து கட்சி வெளியேறுவது குறித்து டாக்டர் மகாதீர் முடிவெடுக்குமாறு திரு முகைதீன் பேசிய ஒரு நிமிட ஒலிப்பதிவு ஒன்று சமூக ஊடகங்களுக்குக் கசிந்துள்ளது. பதிவில் திரு முகைதீன் போன்ற குரல் ஒன்று பேசுவதாக அமைந்துள்ளது.


நான் இன்னும் முதலமைச்சர்தான் : முக்ரிஸ் மகாதீர்

ஆலோர் சேடார்: கெடா மாநில சட்டசபையில் பெரும் பான்மை ஆதரவை இழந்ததாக தம் அரசியல் எதிரணியினர் கூறுவதை மறுத்து, தாம் இன்னும் முதலமைச்சர்தான் என்று கூறியுள்ளார் டாக்டர் மகாதீரின் மகன் முக்ரிஸ் மகாதீர். அத்துடன் பக்கத்தான் ஹரப்பான் கூட்டணி தலைமை யிலான அரசாங்கம் இன்னமும் தொடர்கிறது என்றும் அவர் சொன்னார். ஆட்சி கவிழ்ந்ததாக கருதப்படுவதற்கு முன் சில படிநிலைகள் உண்டு என்பதை அவர் சுட்டியுள்ளார்.


பள்ளிவாசல்களில் நிபந்தனைகளுடன் கூட்டு தொழுகைக்கு அனுமதி

கோலாலம்பூர்: மலேசியாவின் கூட்டரசுப் பிரதேசங்களுக்கு உட்பட்ட பச்சை மண்டலப் பகுதியில் உள்ள பள்ளிவாசல்களில் தொழுவதற்கான தடை இன்று முதல் தளர்த்தப்படுகிறது.

இம்மாதம் 24ஆம் தேதி கொண்டாடப்படும் நோன்பு பெருநாளுக்கு முன்னதாகவே தடை தளர்த்தப்படுவதாக மலேசிய அரசாங்கம் நேற்று அறிவித்தது.

மலேசிய கூட்டரசுப் பிரதேசங்களில் ஒன்றான கோலாலம்பூரில் உள்ள பள்ளிவாசல்களில் அதிகபட்சம் 30 பேர் தொழுவதற்கு நிபந்தனைகளுடன் கூடிய அனுமதி வழங்கப்பட்டுள்ளதாக சமய விவகார அமைச்சர் ஸுல்கிஃப்லி முகம்மது அல் பக்ரி தெரிவித்தார்.

பள்ளிவாசல்களில் போலிஸ் மற்றும் மாநில சமய அதிகாரிகள் கண்காணிப்புப் பணிகளில் ஈடுபடுத்தப்பட்டிருப்பர் என்று அவர் சொன்னார்.

மலேசியாவின் எஞ்சிய 12 மாநிலங்களில் இந்த நடைமுறை பொருந்தாது. சமய விவகாரங்கள் தொடர்பில் அவற்றிடம் சொந்த விதிமுறைகள் இருப்பதே அதற்குக் காரணம்.

எனினும், அவை விரும்பினால் இதுபோன்ற நடைமுறைகளை பின்பற்றலாம் என திரு ஸுல்கிஃப்லி கூறினார்.

நாட்டில் கொரோனா கிருமித்தொற்று சம்பவங்கள் கட்டுக்குள் கொண்டு வரப்பட்டுள்ளதை அடுத்து, கட்டுப்பாடுகள் படிப்படியாக தளர்த்தப்படுகின்றன.

மலேசியாவில் நேற்று புதிதாக 40 பேருக்கு கிருமித்தொற்று உறுதிசெய்யப்பட்டது. அவர்களையும் சேர்த்து, பாதிக்கப்பட்டவர்களின் மொத்த எண்ணிக்கை 6,819ஆக கூடியுள்ளது.

கிருமித்தொற்று பாதிப்பால் மேலும் ஒருவர் உயிரிழந்தார். உயிரிழந்தவர்களின் எண்ணிக்கை 112ஆக உள்ளது.


பச்சிளம் பெண் சிசுவை 4வது மாடியிலிருந்து வீசிய தாயும் அவரது ஆண் நண்பரும் கைது

பிறந்து சில மணி நேரங்களே ஆன பெண் சிசுவை 4வது மாடியிலிருந்து கீழே வீசிய அதன் தாய் கைது செய்யப்பட்டார். அந்த 18 வயது பெண் பயத்தால் அவ்வாறு செய்ததாகக் கூறப்பட்டது.

மலேசியாவின் பெர்சியரான் மயாங் பாசிர் 5 பகுதியில் உள்ள குடியிருப்பு ஒன்றின் கீழ்த்தள வீட்டின் நேற்று முன்தினம் (மே 13) காலை 8 மணியளவில் பால்கனியில் ஏதோ பொருள் விழுவதைக் கண்ட அந்த வீட்டுக்காரர் பைக்குள் பெண் குழந்தை ஒன்று காயங்களுடன் கிடந்ததைக் கண்டார்.

அவர் உடனடியாக போலிசைத் தொடர்புகொண்டதை அடுத்து, போலிசாரும் மருத்துவக் குழுவினரும் சம்பவ இடத்துக்கு விரைந்தனர்.

குழந்தை பினாங்கு மருத்துவமனைக்குக் கொண்டு செல்லப்பட்டது. மண்டையோட்டில் கீறல் விழுந்ததுடன் மூளை மற்றும் கல்லீரலில் காயங்கள் ஏற்பட்ட நிலையில் பினாங்கு மருத்துவமனையின் தீவிர சிகிச்சைப் பிரிவில் அனுமதிக்கப்பட்டுள்ளது அந்தக் குழந்தை.

போலிசார் அந்தக் குடியிருப்பில் வீடு வீடாகச் சென்று தேடுதல் வேட்டை மேற்கொண்டதில் அந்தக் குழந்தையின் தாய் பிடிபட்டார்.

காலை சுமார் 7 மணியளவில் குளியல் அறையில் குழந்தை பிறந்ததாகவும் அது வீட்டில் இருந்த தமது சகோதரிகளுக்கும் கிளந்தானில் இருக்கும் தமது பெற்றோருக்கும் தெரியாது என்றும் அந்தப் பெண் குறிப்பிட்டார்.

அந்தப் பெண் கருவுற்றிருந்தது அவரது பெற்றோருக்குத் தெரியாது என்றும், குழந்தை பிறந்ததை குடும்பத்தாரிடமிருந்து மறைக்க எண்ணி குழந்தையை அந்தப் பெண் வீசியதாகவும் கூறப்பட்டது.

அந்தப் பெண்ணின் 18 வயது ஆண் நண்பரை போலிசார் கைது செய்துள்ளனர். கடை ஒன்றில் உதவியாளராகப் பணிபுரியும் அந்த இளைஞர் நேற்றிரவு 8.40 மணியளவில் பாயான் பாரு காவல் நிலையத்தில் சரணடைந்தார் என்று கூறப்படுகிறது.

அந்த இளையர் பேராக் மாநிலத்தின் கம்போங் பாடாங் பெக்குவாய் பகுதியைச் சேர்ந்தவர் என தென்மேற்கு மாவட்ட போலிஸ் தலைமை கண்காணிப்பாளர் அன்பழகன் தெரிவித்தார்.

தற்போது பாயான் லெப்பாசில் வசிக்கும் அந்த இளையர், கீழே எறியப்பட்ட குழந்தையின் தாயுடன் வசித்து வருவதை ஒப்புக்கொண்டதாகத் தெரிவிக்கப்பட்டது.

குழந்தையின் உடல்நிலை சீராக இருப்பதாகவும் கூறப்பட்டது.

குழந்தையைக் கைவிட்டதற்கான குற்றவியல் தண்டனைச் சட்டப் பிரிவு 317ன்கீழ் விசாரணை மேற்கொள்ளப்பட்டுள்ளது.

முழுமையான செய்தியைப் படிக்க தமிழ் முரசு சந்தாதாரர் ஆகுங்கள்.
https://tmsub.sg/online


'இந்தியாவிலிருந்து 100,000 டன் அரிசியை இறக்குமதி செய்யும் மலேசியா'

இந்தியாவிலிருந்து 100,000 டன் அரிசியை இந்த மாதமும் அடுத்த மாதமும் இறக்குமதி செய்ய மலேசியா ஒப்பந்தம் செய்துள்ளதாக ராய்ட்டர்சிடம் சில இந்திய அதிகாரிகள் சொன்னதாக செய்திகள் கூறுகின்றன.

கடந்த ஐந்தாண்டுகளாக மலேசியா, இந்தியாவில் இருந்து இறக்குமதி செய்யும் ஆண்டு சராசரி அளவைவிட இது இரண்டு மடங்கு அதிகமாகும்.

மேலும் காஷ்மீர் விவகாரத்தில் மகாதீரின் கருத்தைத் தொடர்ந்து, இரு நாடுகள் இடையே ஏற்பட்ட ராஜதந்திர உறவுகளின் விரிசலுக்குப் பிறகு வர்த்தக உறவை மேம்படுத்துவதற்கான அறிகுறியாகவும் இது பார்க்கப்படுகிறது.

மலேசியாவிற்கு அரிசி ஏற்றுமதி செய்யும் மியன்மார், வியட்னாம் மற்றும் கம்போடியா ஆகிய நாடுகள் கொரோனா தொற்று காரணமாக தங்களுக்குத் தேவையான தானியத்தைச் சேமித்து வைத்துக் கொள்ளும் நோக்கில், அரிசி ஏற்றுமதிக்குத் தற்காலிக தடை விதித்துள்ளது குறிப்பிடத்தக்கது.

மலேசியாவின் கொள்முதல், அரிசி ஏற்றுமதியில் ஆகப்பெரிய நாடான இந்தியாவின் அரிசி கையிருப்புகளை ஒழுங்கமைக்க உதவும் என்று கூறப்படுகிறது.

நீண்ட இடைவெளிக்குப் பின்னர், மலேசியா பெருமளவில் கொள்முதல் செய்கிறது,” என்று ராய்ட்டர்சிடம் சொன்னார் இந்தியாவின் அரிசி ஏற்றுமதி சங்கத்தின் தலைவர் பி.வி.கிருஷ்ணா ராவ்.

இவ்வாண்டு இறுதியில் இந்த ஏற்றுமதி 200,000 டன்னாக அதிகரிக்கக்கூடும் என்றும் அவர் சொன்னார்.

ஆனால், மலேசிய விவசாய மற்றும் உணவுத் துறை அமைச்சு இதுபற்றிய கருத்துக்குப் பதில் அளிக்கவில்லை.